Source: https://www.mohos-ugyved.hu/jogi-tanacsadas/ugyved-valaszol-oroklesjog/
Timestamp: 2018-12-11 05:29:14
Document Index: 19014470

Matched Legal Cases: ['Bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Ügyvéd válaszol online Hagyaték, Végrendelet. | Ügyvéd Bp.
Ügyvéd válaszol öröklésjog
GYIK, ÜGYVÉD VÁLASZOL
Öröklésjog: VÉGRENDELET, HAGYATÉK
Személyes jogi tanácsadás, Budapesten, 10.000.-Ft/ megkezdett óra. Foglaljon időpontot!
Öröklésjog jogszabályi hátteréről bővebben>>
Ügyvéd válaszol öröklésjog, hagyaték:
Ha Apukám pl. 2020-ban elhalálozik és az én nagypapám 2022-ben hal meg akkor Apukám felesége örököl-e 2022-ben 2 év után még?
Tisztelt Kérdező! Nem örököl, csak akkor, ha végrendeleti örökös.
Édesapám fiatalkorában elvált. Az előző házasságából 2 gyermek született. Időközben újra megházasodott és ebbe a házasságba születtem én. Kérdésem, hogy az előző házasságból született gyerekei apukám esetleges elhalálozása után követelhetnek e bármit az időközben nekem vett ingatlan vagy ingóság (gépjármű stb..) értékéből? Ajándékozási szerződés nem született, csak adásvételi ügyvéd által ellen jegyezve.
Tisztelt Cím! Ha vétel jogcímén került a tulajdonába, akkor nem követelhetnek.
Férjem vett fel személyi kölcsönt abból vettünk lakást én vagyok az adóstárs de sajnos férjem hitelfelvétel után 2- hónapra meghalt. Most eltörlik vagy az enyém marad az
egész hitel?
Tisztelt Cím! A törvényes örökösök öröklik a férje tulajdoni hányadát és a hitelt. Önnek tovább kell fizetnie a hitelt, mint adóstárs és örökös.
Második házasságban élek, férjem az én lakásomba költözött. Házassági szerződésünk van, melyben ő elismerte, hogy a lakás az én külön vagyonom. Már nem vagyunk fiatalok férjem állandóan azon retteg, hogy mi lesz vele, ha én megyek el előbb. Van egy közös garázsunk, most úgy döntöttem, hogy az én részemet átadom neki. Az a kérdésem, hogy hogyan járunk jobban, ha ajándékozás címén kapja meg, vagy egy adás-vételi szerződéssel? Így lesz egy kis vagyona, mert más vagyona nincs. Az én saját tulajdonú lakásomból nem szeretném, ha a férjem is örökölne. Ez a nagy kérdés? Előre is köszönöm a felvilágosítását. Üdvözlettel Gy. A.
Az ajándékozás házastársak között illetékmentes. A túlélő házastárs is állagörökös. Ha van az örökhagyónak gyereke, akkor a túlélő házastárs egy gyermekrésznyit örököl. Ha nincs gyerek, akkor mindent a túlélő házastárs örököl, ha a szülők nem élnek és ha nem minősül ági vagyonnak az örökhagyó vagyona. Az özvegyi jog is védi a túlélő házastársat, mert holtig tartó haszonélvezeti jogot szerez a közösen lakott lakásra. Ha nem akarja, hogy a férje a lakásból örököljön, akkor írjon végrendeletet, ekkor csak a törvényes örökrész 1/3-át kapja. Ági vagyon>>
Az lenne a kérdésem, nagyszülőnél laktunk a családommal 15 évig! Költöttünk a házra gáz víz fürdőszoba stb. Papírunk nincs róla. Ilyen esetben követelhetünk az örökösöktől pénzt? Köszönettel
Tisztelt Cím! Bíróság előtt kell bizonyítania a költés mértékét és jogcímét.
Párommal 3 éve együtt élünk, de nem vagyunk se házasok se bejegyzett élettársak. A lakás melyben lakunk, kizárólag csak is a páromé. Érdeklődni szeretnék, hogy 5-10 év együtt élés után ha esetleg történne valami a párommal vagy szétválnának az útjaink, akkor mit örökölhetek, illetve követelhetek? Az még fontos tényező a dologban, hogy van egy lánya. Válaszát előre is köszönöm!
Tisztelt Cím! A 2013. évi V. tv. szerint a túlélő házastárs törvényes örökös és özvegyi jog jogosult. A bejegyzett élettárs nem örököl semmit a törvény alapján.
Kérdésem a következő lenne, nem bejegyzett élettársi kapcsolatban élek gyermekem apjával, a párom édesapja 2001-ben ajándékozási szerződésben gyermekekre hagyott egy fél lakást és fél garázst. Kapcsolatunk a gyermek apjával megromlott és azt mondja megakadályozza, hogy a gyermek megkapja azt az örökséget ha az édesapja meghal. Azt szeretném tudni vissza vonható e ez az ajándékozás. Hivatalosan történt ügyvédnél. Földhivatal által is van papírmunka róla. Válaszát előre is köszönöm!
Tisztelt Cím! Már tulajdonos a megajándékozott. Ha az ajándékozástól számított 10 éven belül nyílik meg az ajándékozó hagyatéka, akkor kötelesrészre jogosultak a törvényes örökösök.
Férjem három hete hunyt el. A hagyatéki eljárás megindulása előtt szeretnék tisztán látni bizonyos kérdésekben. A férjemmel ketten éltünk, gyermek nincs. A lakás közös tulajdon, ezen felül van egy autó a férjem nevén, illetve az édesapja által lakott lakásból 1/4 tulajdonrész, amit édesanyja halálakor örökölt. Ez még házasságkötés előtt volt. Azt már sikerült megérteni, hogy a lakás az enyém a berendezési tárgyakkal együtt. Sajnos azt is értem, hogy az autó fele részben oszlik apósom és köztem. Kérdésem arra irányulna, hogy az édesanyja után örökölt 1/4 rész ingatlantulajdon is megoszlik édesapja és köztem, vagy ahhoz nekem nincs is közöm. Erről a részről lemondtam volna a férjem nővére javára, de a tudomásom jutott öröklési szabályok alapján teljesen elbizonytalanodtam. Kérem ebben a segítségét. Köszönettel, D. Sz.
A férje ÖSSZES vagyonának felét örökli és a közösen lakott lakáson özvegyi jogot. Öröklésjog>>
Lezárult a közjegyzőnél a hagyatéki eljárás, amely jogerőre emelkedett. Sajnos még a Földhivatalnál nem került a nevem széljegyzetként sem a tulajdoni lapra.
Szeretném eladni a házamat, van is vevő, akinek nagyon sürgős lenne a házba a beköltözés. Szeretném megkérdezni, hogy előszerződést ilyen esetben lehet-e kötni. Tisztelettel várom válaszát. J. E.
Tisztelt Cím! Előszerződést lehet kötni, nem végleges szerződést.
2018-09.07.
Édesapám elhunyt, akit 18 évesen láttam először, és utána többet nem!
Még 7 éves koromba lemondott rólam, így nevelő apám nevét vettem fel.
Viszont kaptam egy beidézést egy hagyatéki tárgyalásra. Mire számíthatok ott? Örökölhetek? Van egy bátyám, sajnos én sem tudok ennél többet! Válaszát előre is köszönöm!
Tisztelt Cím! Igen örökölhet, Ön egyenesági törvényes örökös.
Van egy jó barátunk a feleségemmel, aki végrendeletében ránk szeretné íratni a lakását, hogy mi örököljük meg. Nincs se testvére se gyereke. Jogilag megteheti? Illetve hogy milyen papírok kellenek hozzá és milyen költségekkel járna? Üdv: B. D.
Tisztelt Cím! Végrendelkezni lehet. Javasolt közjegyző előtt végrendelkezni.
Érdeklődni szeretnék. Szüleim válása után édesanyám újból férjhez ment, ennek lassan 40 éve. A nevelőapám most végrendeletet szeretne írni, amiben 12 hektár földet akar a nevemre íratni. A kérdésem az lenne, hogy mivel nem vagyok a vér szerinti gyereke, egyenesági rokona, kell-e nekem halála esetén illetéket fizetnem. Vagy van-e valami fizetési kötelezettségem. Ha igen, akkor hogy ne kelljen fizetnem van-e valami más megoldás? Válaszát előre is köszönöm: D
Tisztelt Cím! Kell illetéket fizetnie, nincs más megoldás.
Nem rég kaptam a közjegyzőtől egy levelet, hogy örökös vagyok, de fél füllel azt hallottam, hogy édes apám ki tagadott az örökségből. Ez ügyben tudna tájékoztatást adni? Előre köszönöm megtisztelő válaszát.
Menjen el a hagyatéki tárgyalásra, ott kap tájékoztatást és tehet nyilatkozatot.
9 évig éltem élettársi kapcsolatban. A párom idén hirtelen elhunyt. Van 2 fia az előző házasságából. Van végrendelet amiben mindent rám hagyott. Mire számíthatok a hagyatéki tárgyaláson?
Tisztelt Cím! Kötelesrészre jogosultak a törvényes örökösök. Azaz a törvényes örökrész 1/3-át örökli a két fiú, ön a hagyaték 2/3-át. Ők követelhetik a részük pénzbeli kifizetését. A követelést külön kell érvényesíteni a hagyatéki eljárásban vagy szükség esetén külön perben. A kötelesrész iránti igény öt év alatt évül el.
Férjem 10 éve örökölt 2/24 részt egy ingatlanból. A kérdésem az lenne, hogy mégis mekkora rész ez? Hány tulajdonos van? Hogyan juthat hozzá a részéhez? Válaszát előre is köszönöm!
Tisztelt Cím! A tulajdoni lapból kiderül. Vagy eladják az ingatlant, vagy a tulajdoni hányadot más tulajdonostárs magához váltja. öröklésjog>>
Édesanyám elhunyt. Az ingatlan az ő és Édesapám nevén van. (Édesapám már évekkel ezelőtt elhunyt) 1/2-1/2 részben tulajdonosok. Ebből a házasságból ketten vagyunk testvérek. Anyukámnak előző házasságából van még egy fia, akit kb. 22 éve nem láttunk. És volt még egy lánya, aki sajnos már nem él.
Az lenne a kérdésem, hogy a féltestvéreimet fel kell-e írnom a “Hagyatéki nyilatkozat”-ra? És hogy én mekkora örökölt részre számíthatok? Nagyon köszönöm a válaszát előre is!
Tisztelt Cím! Igen, fél testvért is fel kell tüntetni. 1 gyermekrésznyire számíthat.
(Édesapja részének örökölte a felét, édesanyja részének a harmadát, ha a meghalt lánynak nincs gyermeke. Összesen 5/12 azaz az egész ingatlan eladási árának 41,6 %-át.)
Szeretném a tanácsát kérni az alábbi ügyben: adott egy üdülőövezeti telek, amit 1998-ban az édesapám vásárolt az öcsém és az én nevemre. 2014-ben az öcsém sajnos meghalt, és a telek fele részét a sógornőm örökölte. Ekkor még szóban elismerte, hogy nincs hozzá köze és hogy majd úgyis az én lányomnak ajándékozza. A telken egyébként mindkét szülőmnek haszonélvezeti joga van. Időközben megromlott a viszony a sógornőmmel, már nem akarja a gyerekemnek ajándékozni a telket, közösködni vele pedig lehetetlen. Visszaszerezhetem-e valahogyan ezt a fél telket?
Nem szerezheti vissza, mert örökölte és ő a tulajdonos. (Megveheti, ha eladja.)
Olyan kérdéssel fordulnék Önhöz, hogy anyukám meghalt két éve, édesapám soha életében nem látott, nevelő apukám 32 éve nevel, 32 éves vagyok, tehát születésem óta. Édesanyám és nevelőapám házasságából született egy öcsém. Jelenleg nevelőapám házában élek a nevelőapámmal, férjemmel és 3 gyermekemmel, öcsém elköltözött. Ő már kijelentette, ha apa meghal, kirak a házból, mert ő van apa nevén, én csak hozott gyermek vagyok. Nem vagyok örökbe fogadva, csak nevelt vagyok. Megteheti, hogy kirak? 32 évesen örökbe fogadhat engem a nevelőapám? Mi lenne itt a legjobb megoldás? Köszönöm a tanácsát! Tisztelettel: Tünde
Igen, az örökös érvényesítheti a tulajdonjogát a szívességi lakáshasználóval szemben.
Nem fogadhatja örökbe, mert ön már nem kiskorú.
(“a legjobb megoldás” a jogos örökös szempontjából, ha ön elkezd gyűjteni egy saját lakásra és a CSOK segítségével elköltözik, ha eljön az ideje;
“a legjobb megoldás” az ön szempontjából, ha az ön javára végrendelkezik a nevelő apja, de a kötelesrészre akkor is jogosult az öccse. Lehetséges ajándékozási szerződést kötni, 9% illetéket kell fizetnie, de 10 éven belüli elhalálozás esetén kötelesrészre jogosult az édes gyerek. Hasonló igazságtalan “megoldás” az édes gyermekkel szemben, ha a tulajdonos haszonélvezeti jogot alapít az ön javára, ez is illeték köteles. Haszonélvezeti jog értéke>>)
Kérném segítségét családi házunk rám eső részének kifizetésében. Olyan helyzet áll fenn, hogy hárman vagyunk testvérek, féltestvérek. Nevelő apám 10 éve elhunyt, édesanyánk lett a ház teljes tulajdonosa. Ő és a két húgom laknak jelenleg a házban. Viszont én saját otthont szeretnék teremteni a saját családomnak, így felvetődött a kérdés, hogy milyen úton tudnám megkapni a házból az egyszer majd meg örökölhető összeget? Anyám szerint én csak ötöd részben részesülnék, ami szerintem nem így van, mert ha anyám a tulaj, akkor az elhunyt utáni részt a húgaim édesanyám után kapják meg. Így ugyan úgy 3 felé oszlik. Sajnos nem lehet velük erről beszélni, nem olyan a viszony. Próbáltam már.
Élő tulajdonos esetén is ki lehet fizetni az örököst? Ha igen, akkor kinek kell? Édesanyánknak vagy a húgaimnak?
Milyen papírok szükségesek, nekem kihez kell fordulni ha elindítanám ezt az ügyet?Válaszát előre is köszönöm. Tisztelettel: B. B. N
Tisztelt Cím! Nem lehet. Az örökhagyó végrendelkezhet, ajándékozhat. eladhat, illetve egyéb olyan jognyilatkozatot tehet, amivel elidegeníti a tulajdonát.
Azzal a kérdéssel fordulok önhöz nagymamám testvére meghalt ki veheti fel a nyugdíját az örökösök vagy nagymamám is felveheti mert nagymamám temette el ő intézett mindent, kit illet meg a nyugdíja?
Tisztelt Cím! Senki, mert zárolják az örökhagyó számláját, ez a hagyaték része.
A szüleim a testvérem nevére írták (ajándékozták) a szülői házat, haszonélvezeti jogukat fenntartva. A szüleim még élnek, a testvérem nem fizeti ki a részem. Van-e valami esélyem követelni a rám eső részt, esetleg szüleim halála után? Az apám aláíráskor kezdődő parkinson kórban szenvedett, ezt lehet nem beszámíthatónak ítélni?
Tisztelt Cím! Akkor jogosult köteles részre, ha az ajándékozástól számított 10 éven belül nyílik meg a hagyaték.
Sajnos a nagybátyám meghalt. Így öröklünk a testvéreimmel. Az elhunytnak nem volt családja. A kérdésem tehát az volna ilyen esetben van e örökösödési adó? Az ilyen eset egyeneságinak számít e vagy sem?
Tisztelt Cím! Öröklési illetéket kell fizetni, mert nem egyenesági leszármazók az örökösök.
Édesanyám elhunyt aki 1/1 tulajdonos volt édesapám pedig haszonelvező jelenleg. 1 testverem van. Érdeklődnék, hogyan alakulhat a hagyatéki tárgyalás, ki lesz a tulajdonos, ki a haszonelvező, és ki az örökös? Végrendelet nem készült tartozás nincs az ingatlanon. Kérhetem -e az örökségem kifizetését. Nővérem édesanyám első házasságából van, akit apu a nevére vett. Válaszát megköszönném. Üdvözlettel A. R.
Tisztelt Cím! Mindhárman egyenlő arányban örökölnek. A túlélő házastárs özvegyi jogot kap a közösen lakott lakásra. A tulajdoni hányada megváltását kérheti, de erre nem kötelezheti a többi örököst. Öröklésjog>>
Nagymamám 2008-ban egy vadidegen nevére íratta osztatlan közös tulajdonban lévő háza saját részét, amiben én is 1/8-ad arányban tulajdonos vagyok és soha senki nem keresett fel, hogy mit szeretnék csinálni az elővásárlási jogommal. Az idegen ott élt vele mindvégig a nagymamám 2017 karácsonyán bekövetkezett haláláig és még most is. Mivel nem kaptam értesítést hagyatéki tárgyalásról így tudódott ki a turpisság, hogy tőle nem öröklök tulajdoni hányadot. Kérdésem a következő lenne. Meg lehet-e támadni jogilag?
Tisztelt Cím! Akkor támadhatja meg, ha ajándékozás történt, a hagyaték megnyíltától számított 10 éven belül.
Le szeretnék mondani az örökségemről két testvérem javára. Az apukánk sajnos meghalt, az anyukánk lebénult. Az örökség tárgya egy három szobás panel lakás. Milyen módon mondhatok le apai és anyai örökségemről?
Válaszát előre is köszönöm: E. T.
Tisztelt Cím! Hagyatéki tárgyaláson visszautasíthatja az örökséget, de ha van gyereke, akkor ők örökölnek, mert a gyámhivatal engedélye kell a kiskorú öröksége visszautasításához. Élő örökhagyó utáni jövőbeli örökségéről írásban lemondhat, testvérei javára, az örökhagyó jóváhagyásával.
Idén májusban a saját tulajdonomban lévő (1/1 arányban) ingatlan eladásra került, melyről adásvételi szerződés készült, ami széljegyzetben a Földhivatalban van. Az ingatlanon Édesanyámnak holtig tartó haszonélvezeti joga van, melyet a törvény szerint igényt tart annak kifizetésére (ez rögzítve is lett az adásvételi szerződésben). Édesanyámmal megbeszéltük, hogy a kifizetést követően egy összegben nekem adja a rá eső részt, és egyben lekötve több kamatra teszünk szert, erről ajándékozási szerződést is írtunk kettő tanú előtt.
2 hete Édesanyám elhunyt, az adásvételi szerződésben szereplő összegek kifizetése előtt.
Nekem van egy testvérem, aki Édesanyámat megkárosította 8-9 millió forinttal (ingatlan eladás során Édesanyám 3/4 tulajdonrésze ellenére nem kapott semmit), nem szeretnék vele közösködni, harcolni. Érdeklődnék, hogy a továbbiakban milyen lépések várhatóak? Szerződés visszavonása, új szerződés írása, halotti bizonyítvány, ajándékozási szerződés csatolása? Vagy örökség tárgya az összeg? Válaszát, segítségét köszönöm! Tisztelettel: N. N.
Tisztelt Cím! A másik törvényes örökös pert fog indítani és megpróbálja bizonyítani, hogy ez a hagyaték részét képezi. A bíróság fog dönteni. Öröklésjog>>
Párommal 25. éve élünk együtt az én tulajdonomba lévő ingatlanba 2 közös gyermekkel. Most úgy adódik, hogy vásárolnánk egy közös ingatlant. Viszont páromnak az első házasságából van egy fiú gyermeke. Kérdésem az lenne, ha a párommal valami történne, hogy alakulna az öröklés. Van kötelező része a fiúnak? Vagy ha az én nevemen van az ingatlan akkor is örökölhet? A most közösen vásárolt ingatlan fele-fele arányban lesz bejegyezve, akkor ezzel kivédhető, hogy halál esetén bármelyikünk is fedél nélkül maradjon? Válaszát előre is köszönöm. Tisztelettel: Sz.
Tisztelt Asszonyom! Végrendelet hiányában az örökhagyó valamennyi gyermeke és a túlélő házastársa törvényes örökös, mindegyikük egy gyermekrésznyit örököl.
A különélő gyerek öröksége végrendelet esetén csökken köteles részre. Ha az ön nevére vásárolják a közösen szerzett vagyonból az ingatlant, abban az esetben a Férje törvényes örököse perben bizonyíthatja, hogy a férje ingatlan-nyilvántartáson kívül tulajdont szerzett.
A lakáshasználati jog biztosításához nem elég a tulajdonjog, ahhoz- ha nem házasodnak össze – végrendeletben holtig tartó haszonélvezeti jogot kell biztosítani a túlélő élettárs számára. Öröklésjog>>
Édesapám aki jelenleg is él, rengeteg adósságot halmozott fel. Én ezt a rengeteg adósságot nem szeretném örökölni. Hogyan tudnám ezeket az adósságokat nem megörökölni? Válaszát előre is köszönöm.
Tisztelt Cím! A hagyatékot legkésőbb a hagyatéki tárgyaláson utasíthatja vissza.
Szeretném megtudni, hogy mit tehetek.
Az anyósom a lakás 50%-os tulajdonosa volt, nemrég az Ő részét minden előzetes jelzés nélkül át ajándékozta a fiának, így a feleségemet kizárta az örökségből. Mind ez teljesen véletlenül jutott a tudomásunkra, erről nem kaptunk semmilyen értesítést. Nagyon sokat segítettünk az anyósomnak, napi kapcsolatban álltunk Vele. Mit tehetünk, hogy mi is részesüljünk az örökségből?
Köszönettel várom válaszát: P. A.
Tisztelt Kérdező! Köteles részt kérheti, ami a törvényes örökrész 1/3-ada a 2013.évi V. tv. alapján.
Azzal a kérdéssel fordulok Önhöz, hogy a nagypapám 1991-ben hunyt el. Két gyermekük örökölte a ház 1/4 – 1/4 részét, a nagymamámé 1/2 rész volt.
A kérdésem, hogy ha most szeretnénk kifizetni az egyik testvér 1/4 részét, azt hogyan számolják? Akkor 800,000 Ft-ra értékelték. Annak az 1/4 részének a mostani értékét kell kifizetni, vagy a ház mostani értékének a negyedét? Köszönöm a válaszát!
Üdvözlettel, P. T.
Tisztelt Cím! A mostani értéket kell kifizetni.
Egy kérdéssel szeretnék maga felé fordulni! Családunkban adódott egy olyan probléma, hogy a férjem nővére követeli a ház fele részének a kifizetését! Szüleik 2001ben hunytak el végrendelet nem volt így a ház automatikusan 1/2-1/2 arányban osztozott el! De tudni kell ahhoz hogy a sógornőm 26 éve nem lakik a házban mert mi lakunk ott a férjemmel meg a néhai szülei laktak ott! A temetést mi fizettük ő semmibe nem adott pénzt még mikor volt a hagyatéki tárgyalás ott is mi fizettünk mindent! Kérdésem, hogy jogos-e a követelőzése! ja azt még hozzá teszem a házat mi újítottuk fel a férjemmel! És ha igen akkor mennyit kellene neki fizetnünk mert ő 2 milliót követel a házat anno 3millióra értékelték! Köszönöm válaszát ellőre is!
Tisztelt Cím! A másik tulajdonos közös tulajdon megszüntetése iránt indíthat pert, a bíróság dönt.
Két kérdésben kérném a segítségét:
Még évekkel a házasságkötésem előtt vásároltam teljesen saját forrásból, egy, most is a saját tulajdonomban lévő, ingatlant amelyben jelenleg lakom feleségemmel és két közös gyermekemmel. (A házasságkötés 21 éve volt és nincs házassági szerződés a hozott vagyonokról.)
1. Hogyan alakul ennek az ingatlanak az öröklése? Ki lehet-e hagyni a feleséget (pl végrendelettel) úgy, hogy csak a két gyerek örököljön?
2. Változik-e az öröklés mértéke, a feleség, gyerekek része, ha most eladnám az ingatlant és saját névre vennék egy másik hasonló értékűt amelybe átköltöznénk és ott laknánk tovább? Köszönettel: V. K.
Tisztelt Cím! A feleség végrendelet esetén köteles részre jogosult minden esetben.
Következő problémában kérem a segítségét: örököltem édesapámtól felesben egy ingatlant a második feleségével, de az egész ingatlanra az özvegynek van haszonélvezeti joga. Neki van egy eltartója, ha jól tudom öröklési szerződéssel. Viszont sikerült ezeknek az embereknek akkora adósságot felhalmozni, hogy végrehajtásra kerülhet az ő tulajdoni részük. Az lenne a kérdésem, hogy ebben az esetben az egész haszonélvezeti jog törlődik vagy valamiképpen az én részemen fent marad? Köszönettel: M. R.
Tisztelt Cím! A túlélő házastárs özvegyi joga a jogosult holtáig a tulajdoni lapon lesz bejegyezve.
2 éve házasodtam, házasság előtti vagyonomról lenne szó, házassági szerződést nem írtunk. Nem szeretném ha azt a feleségem örökölné, gyermekem nincs, testvéremre, vagy testvérem gyermekeit szeretném örökösnek, ő nevükre végrendelkezem, akkor ők örökölnek utánam? Választ előre is köszönöm.
Tisztelt Cím! A felesége kötele részre jogosult ilyen esetben. Öröklésjog>>
Van egy családi ház ami 50-50 % anyu és apu nevén van. Azt szeretném tudni hogy, ha anyukám meghal mekkora rész illet belőle! Mihez van jogom? Köszönőm.
Tisztelt Cím! A törvényes öröklés rendje szerint a túlélő házastárs egy gyermekrésznyit örököl és özvegyi jogot a közösen lakott lakáson.
Tehát törvényes öröklés esetén ön örökli az édesanyja tulajdoni hányadának felét az édesapja özvegyi jogával (holtig tartó haszonélvezeti jogával) terhelten.
A haszonélvezeti jog jogosultja korlátozhatja a tulajdonos lakáshasználati jogát.
Eltartási szerződést kötöttem édesapámmal. Az ingatlan az én nevemen van, a haszonélvezeti jog édesapámé. Családi okok miatt nem tudtam tovább folytatni a szerződésben megkötötteket mert elköltöztem, de a szerződést kb. másfél év múlva próbáltam felbontani amit édesapám nem írt alá. Arra hivatkozva, hogy én adtam el dolgokat és annak az árát kéri vissza. Természetesen lett eladva ingóság amiről ő is tudott és a pénz az övé lett. Jelen pillanatban ő idősek otthonában van mert magától bement. Kérdésem a következő. Ha ő meghal a féltestvérek követelhetnek valamit? Vagy nem kell ezen aggódnom mert nem tartozik hagyaték alá és semmit sem tehetnek? Várom szíves válaszát. Tisztelettel K. N.
Tisztelt Cím! Csak akkor követelhetnek, ha a szerződés megkötése és a hagyaték megnyílta között 2 évnél kevesebb idő telik el.
Tisztelt Ügyvéd Úr! A férjemmel házassági vagyonjogi szerződést kötöttünk. Különvagyonom a házunk, ahol lakunk, páromnak haszonélvezeti joga van rajta, gyermekünk nincs. Amennyiben meghalok, szeretném, ha a férjem örökölné a házam. Ez automatikus-e azok után, hogy 23 éve házasok vagyunk, vagy végrendeletet kell írnom? Esetleg bele lehet venni, a házassági vagyonjogi szerződésbe ezt az óhajomat? Nagyon köszönöm a válaszát! Üdvözlettel: Gyné Z.
Tisztelt Cím! Ha az örökhagyónak és a házastársának nincsen közös gyermeke, akkor az örökhagyó vagyonának felét az örökhagyó szülei öröklik, a másik felét a túlélő házastárs. Ha az örökhagyó szülei elhunytak, akkor a teljes vagyont a túlélő házastárs örökli. A túlélő házastársnak a más által örökölt, közösen lakott lakáson özvegyi joga van. Végrendelkezni közjegyző előtt vagy 2 tanú előtt lehet.
Nagymamám négy család tagjára hagyta a vagyonát egy ingatlanról van szó a két gyerekére meg a két unokájára de az egyik gyereke meghalt annak a rá esőrésze kit illet meg és a nagymama megváltoztathatja a végrendeletet újból hogy elhunyt az egyik gyereke időközben
Tisztelt Cím! Az örökhagyó új végrendeletet írhat. Egyébként a kieső örökös utódai akkor örökölnek, ha a végrendelet így rendelkezik, illetve a törvényes öröklés rendje szerint az utódok köteles részre jogosultak.
Néhány éve édesapám elhunyt és a szülői ház felét örököltem utána amibe jelenleg a nagymamám lakik. Az ingatlan másik fele a mama nevén van akinek még van 1 élő édestestvére. Kérdésem, a mama után ki örököl a törvény szerint, a testvér, vagy az unoka? Válaszát előre is köszönöm. K.L.
Tisztelt Cím! Végrendelet hiányában az örökhagyó leszármazója a törvényes örökös.
Egy hónapja halt meg édesapám és egyedüli örökös vagyok. Van egy lakása amin jelzálog hitel van, és van egy autója amit én használok kb. 4éve és az üzemben tartója is én vagyok
A kérdésem az lenne, hogy mivel a hagyatéki még nem volt, mikor költözhetek a lakásba? Meg kell várjam a hagyatéki tárgyalást vagy már előbb is be lehet költözni? Mennyibe fog kerülni, hogy a nevemre kerüljön a lakás? Sürgősen várom és előre is köszönöm mielőbbi válaszát!
Tisztelt Cím! Ha nem volt az édesapjának házastársa, aki az ingatlanban lakik és özvegyi jogot kap az ingatlanra, akkor beköltözhet. Ha van túlélő házastárs, vagy haszonélvezeti jog jogosult, akkor ö dönt ebben a kérdésben. Az egyenesági leszármazó öröklése illetékmentes. Az örökhagyó tartozását az örökösnek kell fizetnie.
Nagymamának egy fia volt és két unokája. A fia beleegyezésével a nagyobb unokára íratták a lakását örökös haszonélvezettel egy költözködés alkalmával, hogy ne kelljen örökösödési illetéket fizetni, de egyetértés volt, hogy mindkét unoka örököl majd. Több, mint 10 év múlva a nagymama meghalt, addig is a nagymama fizetett minden költséget. A nagyobb unoka rögtön eladta a lakást rendkívül jó áron és semmit nem adott sem a testvérének, sem az apjának. Sőt, elvitte az ingóságot is. (Közjegyzői okirat bizonyítja, hogy az apa az örökös.) Van-e remény akár az apának, akár a kisebbik gyermekének valami részre, vagy ez már veszett fejsze? Az apa most próbálja visszaszerezni legalább az ingóságokat. Köszönettel E.P.
Tisztelt Cím! Az ingatlan öröklésére nincs lehetőség. (10 éven belül ajándékozott ingatlannál lehet köteles részt követelni)
Azt szeretném kérdezni, hogy az anyósom kirakhat e minket ha ő a haszonélvező, de a párom nevén van a ház? Eladhatja az anyós a házat? Az anyósomnak kitörései vannak, fiamnak neki is ment, megverte. Ilyenkor mi a teendő, orvoshoz nem akar menni.
Tisztelt Cím! A haszonélvezet jogosultja kizárhatja a tulajdonost az ingatlan használatából. Nem adhatja el az ingatlant a haszonélvező. Ha nehéz az együttélés, elköltözhetnek az ingatlanból.
Érdeklődni szeretnék, hogy ha nem egyenes ágon (nagybátyám az örökhagyó) öröklés esetén, értékpapír, és tartós befektetési értékpapír (magyar állampapír) után is meg kell-e fizetnem a 18%-os illetéket. Válaszát előre is köszönöm! Tisztelettel: M. Rné
Tisztelt Cím! Igen, meg kell fizetni. Csak egyeneságon illetékmentes.
A nagybátyánk 90 évesen meghalt. Nem volt családja, a családi házát ránk hagyta végrendeletben, azért mert mi ápoltuk, gondoztuk. A temetését mi fizettük 528 e. Ft amiről számla van, meg a közjegyzői költséget ami 50 e. Ft, ilyenkor mennyi adót vagy illetéket kell fizetni a ház után? El is adjuk mert nem kel hármunk közül egyikünknek sem! Még milyen kiadást lehet elszámolni ? Köszönettel: N. J.
Tisztelt Cím! Öröklési illetéket kell fizetni, ami 9%, valamint az eladás után adót az 1995. évi 117. tv. 62.§.-a alapján. Ingatlanjogi alapfogalmak>>
Édesanyám meghalt, a bátyám kezelte a pénzét, a nyugdíját az ő számláján tartotta. Most halála után közölt egy összeget, melyet a testvérek között kell elosztani. Nem hajlandó elszámolni a kezelt pénzzel. Azt közölte hagyatéki tárgyalásra viszi, és majd ott támadhatom meg. Csak bírósági úton történhet vagy hagyatéki eljárás keretén belül kérhetem? Mi a teendőm? Ha meg akarom támadni a hagyatéki végzést személyesen részt kell- e vennem? Köszönöm.
Tisztelt Asszonyom! Személyesen mindenképpen el kell mennie a hagyatéki tárgyalásra.
A következőkről szeretnék információt kérni. Férjem 2014 januárjában ajándékozás címén a közösen lakott ingatlan
½ részét nekem adta. 2017. -ben házastársam elhunyt. Férjem első házasságából született 2 gyermeke kötelesrész iránti igényt terjesztett elő. Ha az ajándékozás még az új PTK hatálybalépése előtt történt a kötelesrészt a régi PTK szabályozása alapján kell kiadni, vagy a haláseset bekövetkezésekor hatályban lévőt. Tisztelettel, köszönöm.
Tisztelt Cím! A halál eset időpontjában hatályos 2013 V. tv. alapján kell kiadni a kötelesrészt.
Örökösödési dologba szeretnék tájékozódni. Második házasságomba élek férjemmel 25 éve. Van egy felnőtt lánya az első házasságából. A lányával nem tartja a kapcsolatot. A férjem beteg, gondoskodásra ápolásra szorul. Van közös vagyonunk és van olyan is ami csak a férjem nevén van, de együtt a házasságunk alatt vettük. Kérdezem mire számíthatok örökösödési szempontból ha bekövetkezik az elkerülhetetlen. Várom ha ideje engedi tájékoztatását. Előre is köszönöm! Tisztelettel: Bné
Tisztelt Cím! Törvényes öröklés rendje: a túlélő házastárs egy gyermekrésznyit örököl az állagvagyonból, valamint a közösen lakott lakáson özvegyi jogot kap. Öröklésjog>>
Ingatlan vásárlással kapcsolatos kérdésem lenne. Párom nagymamájának házát szeretnénk megvásárolni. Nagymama halála után a gyermekei az örökösök, 4en, közülük viszont közölük egy külföldre távozott.
Így, hogy ő “nincs meg”, gátolja az ingatlan vásárlást? Mármint az ő beleegyezése így hiányzik. Köszönöm segítségét! Várom válaszát. Üdvözlettel: B. A.
Igen, akadály, a tulajdonosok (vagy meghatalmazottjai) aláírása nélkül nem lehet megvásárolni.
Tudomásom szerint édesapám végrendeletet irt mikor megtudta, hogy daganatos betegsége lett. Engem mint fiú gyermeket ki zártak. Ugyanis sok tartozásom van. Elmondásuk szerint mindent a nővéremre hagynak. Nem tudom, hogy elegendő indok e a kizárásra az én tartozásom? A választ köszönöm előre is.
Tisztelt Cím! A törvény szerint a kizárás csak annyit jelent, hogy a törvényes örökös ebben az esetben köteles részre jogosult, ami a törvényes örökrész harmada. Dr. Mohos Gábor ügyvéd XIII. ker. Öröklésjog
Végrendelet alaki hibája, hogy az első oldalt az örökhagyó aláírta, a tanúk viszont nem. Minden más alaki feltétel rendben van. A tanúk most is igazolják az örökhagyó aláírásának tényét.
Ön szerint a végrendeletet sikeresen támadja meg egy most felbukkant örökös? Elveszíthetjük ezt a pert? Köszönettel, B. É.
Tisztelt Cím! Igen, érvénytelen a végrendelet. Dr. Mohos Gábor ügyvéd XIII. ker. Öröklésjog
2018..03.15.
Egy egyszerűnek indult örökségről lenne szó. Édesapánk meghalt 8 éve bátyámat és engem a nevelő anyám nem engedett be a lakásba se a telekre mivel van 1 fél testvérünk Apai részről így ő bárhova bemehetett és kulcsa is volt. Most a Nevelő anyánk meghalt én és a testvérem bármikor kérhetem az örökség kifizetését? Ha igen és nem tud fizetni akkor lehet kérni, hogy adja el a lakást mivel neki van egy amibe lakik. Vagy most addig kell várni amíg ő úgy gondolja kifizet
Tisztelt Cím! Közös tulajdon megszüntetése iránt lehet pert indítani.
Az élettársamnak van két gyermeke az előző házasságából. Nekünk van egy közös gyermekünk. A volt feleséggel van egy közös ház. Meg lehet azt oldani, hogy abban a házban a részét ráhagyja a két gyerekre, viszont az új közös házunk esetén csak a közös gyermekünk örököl. Ehhez végrendelet szükséges, vagy elég egy ügyvéd előtt ezt “lepapírozni”? Megtámadható ez később? Köszönöm válaszát.
Tisztelt Cím! Ügyvéd nem jogosult végrendeletet ellenjegyezni. Lehet végrendelkezni, de a törvényes örökösök köteles részre jogosultak a 2013. V. tv. alapján.
Mikor én 8éves voltam édesapám elhunyt.
Mivel kiskorú voltam anyukám volt a gyámom.
És ő elfogadta az örökséget, amin tartozás van.
Én azóta betöltöttem a 18.életévemet, de tőlem követelik a hitel törlesztését.
Nagyon kétségbe vagyok esve, mivel most fogom befejezni az iskolát nem szeretném így kezdeni az életem. Kérem mielőbbi válaszát.
Az örökös felel az örökhagyó tartozásaiért a hagyaték erejéig, elsősorban a hagyaték tárgyaival. Dr. Mohos Gábor ügyvéd XIII. ker. Öröklésjog
Szeretném megkérdezni, hogy a nagymamám meghalt 2 éve és egyedüli örökös édesanyám volt, ő lemondott az öcsém javára. Az lenne a kérdésem, hogy ilyen ügyben mit lehetne tenni mert még a szülői házból is kisemmizett. A nagymama házához még mi 2006-ba hozzáépültünk, azt hogyan tudnám érvényesíteni? Előre is köszönöm.
Tisztelt Cím! Az édesanyja valószínűleg ajándékozott az ön testvérének, ezt megtehette. Pert indíthat arra hivatkozással, hogy ráépítés jogcímén tulajdonjogot szerzett.
Kérdésem a következő, édesanyám lakását megvásároltam és ő örök haszonélvezeti joggal rendelkezik. A testvérem bent lakik, bejelentkezve gyermekeivel együtt a lakásba. A bejelentkezés bármikor is feljogosítja őt bármiféle követelésre a lakással szemben? Ha édesanyám meghal semmi nemű követelése nem lesz? Válaszát köszönöm
Tisztelt Cím! Ön a tulajdonos. A testvére nem tulajdonos.
Üdvözlöm kedves Ügyvéd úr!
Kérdésem a következő: Nagypapám szeretne egy végrendeletet írni melyben engem jelölne meg.
Jelen pillanatban a középső lánya 2 gyermekére végrendelkezett de ezt akarja megváltoztatni.
Teljesen térítés mentesen rám írathatja a házát vagy kell valamit fizetnem érte?
És van-e bármi beleszólása a lányának?
Tisztelt Cím! Egyenesági leszármazók öröklése illetékmentes. (Még életében ajándékozási szerződést írhat, ennek van ügyvédi ellenjegyzési díja és földhivatali bejegyzési költsége) A lánya csak akkor szólhatna bele, ha esetleg ő a nagypapa gyámja.
Szeretnem kérni a segítségét az alábbi helyzetben! Megismerkedtem egy idősebb úrral, akihez oda költöztem, mert nem szeretne egyedül élni, szeretné ha valaki eltemetné.
Az úr elvált és egy gyermeke van, akivel nem tartja a kapcsolatot és szeretné rám hagyni vagyonát.
A kérdésem az lenne, hogy ebben az esetben mi a legjobb döntés? Eltartási, örökösödési, ajándékozási szerződés vagy házasság? A későbbi konfliktust szeretném elkerülni a lányával, aki ha esetleg az édesapja elhalálozik, megjelenik és kirak az utcára mondván, hogy minden örökség az övé. Nagyon köszönöm megtisztelő válaszát. M.É.
Tisztelt Cím! A túlélő házastársat holtig tartó haszonélvezeti jog illeti meg a közösen lakott lakáson.
Kérném a jogi tanácsát a következőkben. A testvéremmel örököltünk egy házat. Édesapám 1996-ban halt meg végrendelet nélkül, édesanyám tavaly decemberben. Édesanyámat én gondoztam, én temettem el, (hozzáteszem apámat is). Édesanyám 2002-ben kötött velem tartási szerződést az ő fele részére. Így én 3/4-ed részt a testvérem 1/4-ed részt örökölt (apai). A testvérem 1995-ben férjhez ment, én őt 1996-ban ki akartam fizetni, amit ő akkor nem fogadott el. Ez a ház akkor igen rossz állapotban volt.
Azóta a házat rendbe rakattam, az állapotát azóta is fenntartom. A nővérem nem járult hozzá anyagilag addig sem és azóta sem. A kérdésem az lenne, hogy jogilag van-e módom arra, hogy az apai részt az 1996-os áron fizessem ki, vagy fel kell értékeltetnem és jelenlegi árfolyamon kell kifizetnem, amit személy szerint nem tartok túl igazságosnak? Ez a ház most kb. 10x többet ér. Várom válaszát!
Tisztelt Cím! A jelenlegi értéket kell kifizetnie. Levonható ebből az összegből a közös tulajdonra a tulajdonostárs (ön) által ráfordított összegnek a másik tulajdonostárs tulajdoni hányadával arányos része.
Kérdésem a következő: Egy négy gyermekes özvegy édesanya 8 egységnyi vagyonából 14 évvel a halála előtt két gyermekének ajándékozta vagyonának felét azzal, hogy a maradék vagyonát majd a másik két gyermeke lesz az örökös. Halála előtti végrendeletében a maradék 4 egységnyi vagyonára a másik két gyermekét nevezte meg végrendeleti örökösének. Kérdésem: jogosult-e köteles részre az a két testvér, akik már korábban megkapták „ örökségüket”?
Tisztelt Kérdező! Igen, végrendelet esetén a többi örökös kérheti a köteles részt. Dr. Mohos Gábor ügyvéd XIII. ker. Öröklésjog
Szeretnem megtudni, hogy édes anyám halála estén mennyi örökösödési adót kell majd fizetnem, mint az egyedüli örököse. Végrendeletet nem irt. Tisztelettel, J.K.
Az 1990. évi 93. tv, alapján az egyenesági leszármazó örökösnek nem kell örökösödési illetéket fizetnie. Dr. Mohos Gábor ügyvéd XIII. ker. Öröklésjog
53 éves leszázalékolt férfi vagyok. Menyasszonyommal 10 éve élünk együtt. 5 éve agyvérzést kaptam, melynek következtében kerekesszékbe kényszerültem és leszázalékoltak. Betegségem előtt nálam, azóta Szerelmemnél élünk együtt. Felvetődött, hogy összeházasodunk, csak menyasszonyom attól fél, hogy régebbi (több mint öt évvel ezelőtti) tartozásomért az esküvő után Ő is felel. Ez áll az esküvőnk akadályába, pedig az új erőt, célt adna az életemnek.
Ha most házasságot kötök a több mint öt évvel ezelőtti tartozásomért felel-e az új feleségem?
A leendő feleségem ingatlanjában lakunk, melynek felújításához eddig én is nagy összeggel hozzájárultam.
Leendő feleségem halála esetén engem az örökösei kitehetnek a közösen kialakított ingatlanból? A házasság kötésünk után, mint férjet kitehetnek? Vagy akkor jogilag nem rakhatnak ki az utcára?
Köszönettel és tisztelettel, Sz. L.
A túlélő házastársnak özvegyi joga=holtig tartó haszonélvezeti joga van az elhunyt házastárssal közösen lakott lakáson. Dr. Mohos Gábor ügyvéd XIII. ker. Öröklésjog
Üdvözletem! Az lenne a kérdésem, hogy mamámnak van fiú gyermeke átadhassa e az ő apai örökségét (anya még él) az ő lányának. Vagyis a másodörökösnek az unokának milyen jogai vannak a házban? Köszönöm válaszát!
Tisztelt Cím! Rendelkezhet vele, miután átvette az örökséget. Dr. Mohos Gábor ügyvéd XIII. ker. Öröklésjog
Érdeklődni szeretnék, hogy 30-40 éve fennálló külön tulajdonom, /értem ingatlanok/ felett akarok végrendelkezni halálom esetére. Az ingatlanokat a két gyerekemre szeretném hagyni. De 2013-ban házasságot kötöttem, akkor még nem volt törvényben, hogy a halál esetén a házastárs is örököl egy gyerek részt. Én a házastársat ki akarom zárni a végrendelkezésemből. Ezt megtehetem? Tisztelettel: L. M.
Tisztelt Cím! A házastárs köteles részre lesz jogosult, ha végrendelkezik. A kötelesrész a törvény szerint járó hagyaték 1/3-ada. Dr. Mohos Gábor ügyvéd XIII. ker. Öröklésjog
Az lenne a kérdésem, hogy férjemmel 1 éve vagyunk házasok nekem két kislányom van közös gyermekünk nincsen és a férjemnek nincsen gyermeke. Ő 34 én 37 éves vagyok. Férjemnek 3 éve van édesapjával közös fuvarozási cégük 50-50% ban. Férjem családjával semmilyen viszonyban nem vagyok. Az lenne a kérdésem férjemmel bármi történne én mint feleség ugyanúgy 50% ban részesülnék tovább a cégből vagy nem. Válaszát köszönöm! Kitti
Tisztelt Cím! A férje tulajdoni hányadának a felét örökölné, a másik felet a férje szülei, azaz az egész 1/4-ét örökölné. Dr. Mohos Gábor ügyvéd XIII. ker. Öröklésjog
A segítségét szeretném kérni hagyatékkal kapcsolatosan!
Egy Budapesti ingatlan szüleim nevén volt. Édesapám meghalt az apai részt örököltük testvéreimmel. Édesanyám nevén van a másik fele + haszonélvezeti jog az egészen!
Az ingatlan eladásába nem megy bele! Kérdezném, hogy milyen lehetőségeink vannak, mit tehetünk, hogy a megkaphassuk az örökségünket? Várom szíves válaszát. Köszönettel: K. T.
Tisztelt Cím! Nincs ilyen lehetőség. A haszonélvező rendelkezik az ingatlannal.
Olyan kérdéssel fordulok Önhöz, hogy a párommal szeretnénk lakást venni de neki van egy régebbi kapcsolatból egy kisfia akivel nem tartja a kapcsolatot csak gyerektartást fizet, viszont van neki még egy akit nevel.
Arra a fiára akarja a házát íratni akit nevel.
Kérdésem az lenne, hogy ilyen formában örökölhet a másik gyerek akivel nem foglalkozik?
Ha érné a páromat egy baleset és meghal, annak a gyerek anyukája akit nevel felbukkan és a gyerek neven van a ház fele akkor ő szabadon beköltözhet mondván ő a gyámja hivatalosan a gyereknek (nem tartják a kapcsolatot évek óta) de mivel a lakás fele a gyereké a másik fele az enyém lenne.
És ha nekünk lesz közös gyerek ő örököl az apjától vagy ezt szintén külön le kell panírozni? Válaszát köszönöm, K.G.
Tisztelt Cím! Így van, ne bonyolítsák túl. Saját névre vegye, végrendelkezzen.
Tegnap szembesültem azzal, hogy az örökrészemben egy idegen van a földhivatalba bejegyezve. Én nem adtam el senkinek a részemet, hogy jegyezhetnek be valakit a tudtom nélkül. Tisztelettel K. Ö.
Tisztelt Uram! Ha ön tulajdonos volt, akkor az aláírása nélkül nem lehet, tulajdonjog változást bejegyezni. Nézze meg a tulajdoni lapot, hogy Ön, mint tulajdonos be volt-e jegyezve. Lehetséges, hogy az örökhagyó még életében eladta, Ön csak végrendeletben szerepelt. Dr. Mohos Gábor ügyvéd XIII.ker. Öröklésjog
Párommal 9 éve élek nem bejegyzett élettársi kapcsoltban. Ha velem bármi történne szeretném, ha párom is örökölne az ingatlanból, illetve ha vele történne valami az ő kisebb fia. Van egy felnőtt fia is, őt ki szeretném zárni az örökségből. Anyámnak haszonélvezeti joga van az ingatlanon, a tulajdonos én vagyok egyedül, nekem gyermekem nincs. Kérdésem az lenne, végrendeletet, vagy élettársi szerződést érdemes kötni? Bármelyik megkötése után eladhatom-e az ingatlant? Kizárható-e a nagykorú gyermek? Kell-e a haszonélvező belegyezése végrendelethez?
A 2013. évi V. tv. alapján csak a házastárs törvényes örökös, tehát végrendelettel teheti örökössé az élettársát. A haszonélvezet változatlanul érvényes, eladás esetén kell az ő nyilatkozata is. Amíg él a végrendeletet meg lehet változtatni. Az élettársa fia önnek nem örököse, tehát nem kell a kizárásával foglalkozni. Dr. Mohos Gábor ügyvéd XIII.ker. Öröklésjog
Nagymamám lánytestvére birtokolt egy bizonyos földterületet. A nagymamám testvérének nem született gyermeke, velünk élt haláláig. Hagyatéki eljárás nem volt, leltárba nem lett véve a szántó.
Ezt a szántót most egy gazdálkodó használja.
Hogyan tudom érvényesíteni jogaimat a föld felett? Pót hagyatéki eljárást kell indítani? És melyik önkormányzatnál kell beadni a kérelmet a lefolytatáshoz? A választ előre is köszönöm!
Ahol az ingatlan tulajdonosa meghalt. Közjegyző előtt kell megindítani a póthagyatéki eljárást. Dr. Mohos Gábor ügyvéd XIII.ker. Öröklésjog
Olyan problémám adódott a családban, hogy anyukámnak van egy párja már 10 éve együtt élnek, de nem élettársi viszonyban vagy is nincs sehova ez bejelentve. Adódott most szeretnék ha lenne nekik élettársi viszony, amit hivatalosan intéznének. A férfi nevén van tartozás és ezzel függ össze a kérdésem. Nem fiatalok és ha a férfi meghal, akkor anyukám örökli a tartozást? Ha esetleg anyukám is meghal, akkor mi örököljük a tartozást? A férfinak van egy vér szerinti fia és van a nevén egy családi ház. Válaszát előre is köszönöm Zs. M.
A 2013. évi V. tv.( Ptk.) szerint csak a házastárs törvényes örökös. Dr. Mohos Gábor ügyvéd XIII.ker. Öröklésjog
Nevelőapám szabályos és elfogadott végrendelettel rám hagyott egy fél házat, szülei elhunytak, gyermeke nem született, testvérei nem élnek. A ház másik felét anyai ágon szintén én örököltem. Az ingatlanra vevő lenne, de a közjegyző szerint hirdetményben kell az esetleges további örökösöket megkeresni, ami további hónapokat venne igénybe.
Kérdésem, hogy szabályos-e a közjegyző eljárása. Köszönettel és tisztelettel várom válaszát, T.J.
Ha van esély arra, hogy van törvényes örökös, akkor igen, szabályos a közjegyző eljárása, mert köteles részre jogosult végrendelet esetén a törvényes örökös. Dr. Mohos Gábor ügyvéd XIII.ker. Öröklésjog
Annak idején úgy vettük meg a lakást, hogy a feleségem bátyjának van benn 1/3 rész tulajdona. Ö egy beteg ember volt és a feleségem volt a gyámja. Tavaly decemberben elhunyt, gyerekei nem voltak. De öten voltak testvérek. Róla kimondottan mi gondoskodtunk. Örökölnek e ebben az esetben a testvérek? Válaszát köszönöm!
Ha nem volt életjáradéki-, eltartási- vagy öröklési szerződés, vagy végrendelet, akkor a törvényes örökösök örökölnek. Dr. Mohos Gábor ügyvéd XIII. ker. öröklésjog
Vettem egy lakást, örökségemből és férjem is be szállt 25%-ba. Neki is nekem is van 2 -2 gyermekünk. Kérdésem az lenne ha a férjem halna meg előbb, akkor ugye a lakás negyede az Ő gyerekeinek a része de én azt akkor eladnám mert nem tudnám fenn tartani. Ebbe kell az ő bele egyezésük, mivel van tulajdon joguk a lakásból? Köszönettel: Szné J. S.
Tisztelt Cím! Igen, a társtulajdonosnak is alá kell írnia az adásvételi szerződést. Dr. Mohos Gábor ügyvéd Bp. 1-239-5434 ingatlanjog
1975-be kötöttem házasságot. 1999-be váltunk el. Külön háztartásba költöztünk.
Volt férjem tulajdonában volt egy családi ház. 3 évvel ezelőtt egy idősek otthonába került ahol most meghalt. Kérdésem jár-e valamilyen járandóság vagy örökölhetek-e volt férjem után bár mit? Tisztelettel J. Kné
Tisztelt Cím! Nem örökölhet, mert csak házastárs örököl. Dr. Mohos Gábor ügyvéd Bp. 1-239-5434 öröklésjog
Egy egyszerűnek látszó jogi kérdésben szeretnék megerősítést kérni Öntől.
Az egyháztartásban velem élő törvényes feleségem lakást örökölt az apjától.
Ezt a beleegyezésem nélkül a közös gyerekeinkre íratta a hagyatéki eljárás során.
Ehhez nem kellett volna az én hozzájárulásom is?
Egyszerű öröklésről van szó, végrendelet nem készült, így érzésem
szerint ez engem is illetne a döntés lehetősége, mint törvényes
férjet. Előre is köszönöm a válaszát. Tisztelettel! V. Sz.
Tisztelt Cím! A házastárs által örökölt vagyon a házastárs külön vagyona a Ptk. szerint. Jogszerűen ajándékozhatja bárkinek a saját vagyonát a felesége. Dr. Mohos Gábor ügyvéd Bp. 1-239-5434 öröklésjog
Idén édesanyám halála után megtartott hagyatéki tárgyaláson, édesapám úgy döntött, hogy az édesanyám nevén lévő ingatlant fele-fele arányban én és a bátyám, tehát a gyerekek örököljék meg. Ő pedig életfogytig tartó haszonélvezeti jogot kapott. Kérdésem az lenne, hogy ha édesapám még életében ezzel kapcsolatban másképp szeretne rendelkezni, van e még rá lehetősége, vagy ez már esélytelen? Pontosan azt szeretném tudni, hogy lehet e még ezt a rendelkezést úgy módosítani, hogy az ingatlant csak az egyik gyerek örökölhesse.
Tisztelt Cím! Már átvették a hagyatékot. Nem volt végrendelet, ezért a törvényes öröklés szabályai szerint adta át a közjegyző a hagyatékot. Dr. Mohos Gábor ügyvéd Bp. 1-239-5434 öröklésjog
Van egy féltestvérem. Rossz viszony miatt azonban az édesapám 2005-be a lakásának a 100% tulajdonjogát rám íratta.
Jelenleg él még az édesapám és használja a lakást. Kérdésem az lenne, hogy mikor elhuny az apám, a féltestvérem követelhet e bármennyi részt abból a lakásból? Ha igen, követelhet, akkor hogyan lehet elkerülni, hogy egy fillért is kapjon? Köszönettel N. G.
Tisztelt Cím! Nem, mert csak az apja tulajdonában lévő ingatlanból örökölhetne.
Édesapám aki 73 évesen elhunyt, kb. 12 éve eladta a tulajdonában lévő ingatlan felét az új felesége lányának. A másik fele az új felesége tulajdonában van. A hagyatéki tárgyaláson közöltek velünk gyerekekkel, hogy édesapánknak nincs hagyatéka és ezért nem örökölünk.
Annyi lenne a kérdésem, hogy a kötelező rész sem illet meg minket, miután adás-vételről volt szó? Válaszát előre is köszönöm! Üdvözlettel, S. J.
Tisztelt Kérdező! Nincs köteles rész sem, ha nincs hagyaték. Dr. Mohos Gábor ügyvéd Bp. 1-239-5434 öröklésjog
Még életemben elajándékoznám ingatlanomat 3 gyermekem közül, csak az egyiknek. Ezzel kikerülne a majdani öröklésből? Később nem támadhatja meg a 2 testvér? Tisztelettel várom válaszát
A hagyaték megnyíltától számított 10 éven belül adott ingyenes juttatást kell hozzászámítani a hagyaték tiszta értékéhez, ha a betudási kötelezettséget nem zárta ki az ajándékozó. Ügyvéd Bp.
Apai nagyszüleimnek volt egy nagy családi házuk, amit miután eladtak vettek egy másik házat az apukám húgának a nevére. Azt a házat is eladták, vettek egy polgári lakást szintén a nagynéném nevére. A múlt évben meghalt a nagymamám, és édesapám, idén pedig a nagypapám. Végrendeletet nem írt, most lesz a hagyatéki tárgyalás. Apai részről 5-en vagyunk testvérek. A kérdésem az lenne, hogy ilyen esetben támadható-e a nagynéném a nevére vett lakással kapcsolatban? Kizárhatók lettünk-e ezáltal az ingatlan örökségből? Válaszát előre is köszönöm, Betti
Csak akkor, ha tudják bizonyítani, hogy 10 éven belül adott ingyenes juttatásból vette a törvényes örökös ezt az ingatlant. Ügyvéd Bp.
A szüleim 2015-ben elajándékozták a házat az unokának, aki az öcsém gyermeke.
A tudtunk nélkül történt meg, a közjegyző által írt ajándékozás. Mi a teendő mit tehetek? Tisztelettel: O. F.
Az örökhagyó az életében a vagyonával szabadon rendelkezhet. Az örökhagyó törvényes örököse akkor tarthat igényt köteles részre, ha az ajándékozástól számított 10 éven belül nyílik meg az örökhagyó hagyatéka. Ügyvéd Bp.
Azzal kapcsolatban szeretnék kérdezni, hogy: Édesanyám már kb. 20 éve él együtt nevelőapukámmal, de nincs köztük megállapodás élettársi kapcsolatról papíron. A nevelőapukám -ha történne vele valami– azt szeretné, ha édesanyám örökölné az Ő tulajdonában lévő családi házat. Kérdésem az lenne, hogy merre induljanak, milyen papírt kell ehhez írni? Köszönettel: G. N.
Végrendeletet javasolt írni, mert az élettárs nem törvényes örökös a 2013. V. tv. szerint. Javasolt közjegyző előtt készíttetni. Ügyvédnél készült vagy kézzel írt, két tanúval aláírt végrendeletet közjegyzői nyilvántartásba kell helyezni. Ügyvéd Bp.
-egy házaspár esetén ahol csak-100%-ban- a feleség nevén van a lakás, akkor a férj örököl-e a feleség halálával? (feleségnek van 2 gyermeke, de nem közös gyerekek a férjjel)
-ugyanez a házaspár esetén (amennyiben a férj megy el előbb) a férj után a férj gyerekei (nem közös gyermekek a feleség gyermekeivel) örökölnek-e abból a lakásból ahol közösen lakik a házaspár, de a lakás feleség nevén van 100%-ban?
Házaspárnak közös gyermekei nincsenek.
A házasságtársak esetén öröklésnél mennyire számítják be a vagyonközösséget?
A túlélő házastárs özvegyi jogot kap a közösen lakott lakáson és 1 gyermekrésznyit örököl.
Ha az adott ingatlan közös tulajdonnak minősül, akkor a túlélő házastárs perben bizonyíthatja ezt és csak az 1/2-ed tulajdoni hányadot öröklik, fentiek szerint a törvényes örökösök. Ügyvéd Bp.
Szeretném megkérdezni, hogy Nagynéném után, akinek meghaltak szülei, és 2 testvére, kik örökölnek.
Nagynénémnek két testvére volt, egy fiú és egy hölgy. A fiútestvér meghalt, van 3 gyermeke.
A lánytestvér meghalt, van 3 gyermeke, aki közül már egy szintén meghalt. /Tehát az egyik unokaöcs is meghalt. Az elhalt unokaöcs gyermekei örökölnek-e, vagy ez már nem egyenesági öröklés. Előre is köszönöm válaszát. Üdvözlettel: Mária
A 2013. évi V. törvény 7:63.§.-a alapján örökölnek az oldalági rokonok. Dr.Mohos Gábor ügyvéd Budapest 1-239-5434 öröklésjog
Az alábbi ügyben kérem szíves tanácsát. 2014. év elején szüleim kettő ingatlanuk tulajdonjogát tartás fejében fiú testvéremre iratták. (ketten vagyunk testvérek) Édesapám még abban az évben 2014. decemberében meghalt. Hagyatéki tárgyalás nem volt, hiszen akkor édesapám nevén már semmilyen ingatlan nem szerepelt. Én így kimaradtam mindenféle örökségből. Véletlenül akadtam egy cikkre, amiben szerepel, hogy ha két éven belül meghal az eltartott, akkor lehetőség van köteles rész igénnyel fellépni, ezért merült fel bennem a kérdés.
Kérdésem, hogy lehet-e köteles részt kérni (a tartásra kötelezett testvéremtől) az édesapám fele tulajdoni részére hiszen a tartás egy évig sem valósult meg. A tartási szerződés megkötésekor édesapám már előre haladott demenciában szenvedett).
Anyám még él, akinek haszonélvezete van az ingatlanokon.
Köszönettel várom szíves válaszát. Tisztelettel Bné V. K.
A 2013. évi V. tv. 2014. március 15.-én lépett hatályba, tehát igen, kérheti a köteles részt. Dr. Mohos Gábor ügyvéd Budapest 1-239-5434 öröklésjog
Édesapám aki jelenleg 65 éves, kb. 3-4 éve feleségül vett egy hölgyet.
Édesapámnak van vagyona, földje, ingatlanjai, stb. amiket még bőven a házassága előtt szerzett illetve örökölt a szüleitől.
Annyi lenne a kérdésem, hogy esetleges elhalálozása esetén, az újdonsült felesége minden vagyonának örökölni fogja az 50%-át?
Válaszát előre is köszönöm! Üdvözlettel, Csaba
Ha csak 1 gyereke van és nincs végrendelet, akkor igen. Mert a törvény szerint a túlélő házastárs 1 gyermekrésznyit örököl a leszármazó mellett a törvényes öröklés rendje szerint. Dr. Mohos Gábor ügyvéd Budapest 1-239-5434 öröklésjog
Az alábbi kérdésben kérek segítséget:
A feleségem egyedüli örökösként örökölt a nagybátyjától egy ingatlant.
Az ingatlan egészét a hagyatéki tárgyaláson egyezség keretében ingyen átruházta, odaajándékozta a kiskorú gyermekünknek.
Ebben az esetben ki és milyen jogcímen lesz illetékfizetésre kötelezett?
A felesége átvette a hagyatékot, ő 9% illetéket köteles fizetni az 1990. évi 93. tv. alapján. (a gyermeke egyenesági, tehát illetékmentes az ajándékozás) Dr. Mohos Gábor ügyvéd Budapest 1-239-5434 öröklésjog
Párom édesanyja a múlt hónapban halt meg. Vagyona semmi nem volt, viszont közel 200 ezer tartozást hagyott hátra, amit végrehajtó által a fizetésére terheltek rá, és onnan vonták.
Ezt a hagyatéki tárgyaláson nekünk kell örökölni?
Várom válaszát! Tisztelettel: A.
A hagyaték visszautasítható a hagyatéki tárgyaláson.
Ha lehetőségem van, szeretnék Öntől információt kérni, kérdésemre.
7.5 éve megismerkedtem a párommal, 6 éve lesz októberben, hogy összeköltöztünk. Illetve vettem egy kis ikerházat. Ehhez párom adott 1 millió háromszázezer forintot. Nekem volt 9.3 millió ft-om. Ehhez még fel kellett vennem 2.5 millió hitelt. Amit fizetek már 6. éve. Két gyermekem és én, úgy beszéltük meg a párommal, hogy Ő a munkáját adja és az 1.3 millió Ft-hoz még adott 1.3 millió ft-ot, kémény stb. tehát a 2.6 millió ft-adott készpénzben. Az építkezési és átalakítási anyagot én és a gyermekeim fizettük. Ezért élete végéig itt lakhat, és a gyermekeim, ha mi már nem leszünk, az Ő gyermekeinek az eladott ház árából 30 %-ot kifizet. ami már tartalmazza az általa adott 2.6 milliót is.
Ezek a tények röviden. Jó a kapcsolatunk, a gyerekeknek is vele.
Szeretnénk kulturáltan elintézni illetve hivatalos írásba foglalni a fentieket. Köszönettel és tisztelettel G. J.
Végrendelkezhet, közjegyző előtt tegye. Dr. Mohos Gábor ügyvéd Budapest 1-239-5434 öröklésjog
Egy kérdésre szeretnék választ kapni. Férjem nemrég meghalt, ez a házasság mindkettőnknek a második házassága volt. Végrendelete van a férjemnek, melyben a lányai között ossza szét a hagyatékát.
Azt szeretném megkérdezni, hogy kérhetek-e végrendelet esetében köteles részt? Köszönettel: B. Zs.
Abban az esetben igen, ha együtt éltek. A törvényes örökrész 1/3-ada a köteles rész. Dr. Mohos Gábor ügyvéd Budapest 1-239-5434 öröklésjog
Üdvözlöm! Az lenne, a kérdésem, hogy sógorom halála után életben lévő édesanyja, és testvére örököl egy ingatlant. Az elhalt szülő helyébe lépő testvérnek (parentéla szabálya szerint) kell-e öröklési illetéket fizetnie?
Csak a szülő örököl. Az oldalági rokonnak kell illetéket fizetnie. Dr. Mohos Gábor ügyvéd Budapest 1-239-5434 öröklésjog
Öten vagyunk testvérek. Az öcsém felvett a szüleink házára jelzáloghitelt.
Édesapánk meghalt 7 éve. Anyukánk nemsokára 90 éves. Azt szeretném kérdezni, ha bekövetkezik amit senki sem vár, mi négyen mit fogunk örökölni? Az adósságot? Vagy jobb ha lemondunk róla.
Az igaz, hogy fizette eddig rendesen, de egy pár millió adósság még valószínűleg van rajta. Nagyon köszönöm válaszát: L. Sné
A hagyatéki tárgyaláson dönthetnek arról, hogy elfogadják-e a hagyatékot vagy visszautasítják. Dr. Mohos Gábor ügyvéd Budapest 1-239-5434 öröklésjog
Üdvözlöm T. Ügyvéd Úr! Kérdésem az lenne, ha nagykorú “gyermek” nevén van egy lakás (a lakás haszonélvezete az egyik szülő nevén van és a szülők még kiskorában elváltak) ki örökli az ingatlant? A tulajdonos egyedülálló, család nélkül. A haszonélvező szülő örököl? Vagy a másik is? Kell-e végrendelet, hogy a haszonélvező szülő örökölje a lakást? Ha igen pontosan milyen formátumú?
A törvényes öröklés rendje szerint leszármazók hiányában az örökhagyó szülei a törvényes örökösök egyenlő arányban. Végrendeletet az örökhagyó tehet, javasolt közjegyző előtt végrendelkezni. Dr. Mohos Gábor ügyvéd Budapest 1-239-5434 öröklésjog
Férjem, édesapja első házasságából született, aki ez év augusztusában hunyt el. Apósom újra nősült és 7 év után feleségével együtt vásároltak egy telket, melyre családi házat építettek.
Az ingatlan tulajdoni lapja szerint apósom 1998. decemberében az ingatlan tulajdoni részét második feleségének ajándékozta és holtáig tartó haszonélvezeti joggal terhelte.
Kérdésem arra irányul, hogy a fentiek ismeretében férjemet megilleti-e a köteles rész?
Sajnos nincs arról információm, hogy készült-e végrendelet. Várom megtisztelő válaszát. Tisztelettel: Sz. Oné
Nem illeti meg a kötelesrész, mert a hagyaték megnyílta előtt, több mint 10 évvel történt az ajándékozás. Dr. Mohos Gábor ügyvéd Budapest 1-239-5434
Az apósomnak két fia van és szeretné elajándékozni az ingatlanát, az egyik fia két gyereke (az ő két unokája) részére (a másik fiának nincs gyereke) és az lenne a kérdésem, hogy a köteles öröklésből ki lehet-e hagyni a fiát, akinek nincs gyereke egy ajándékozási szerződés megkötésével és azt később megtámadhatja-e? Előre is köszönöm válaszát. H. K.
A törvény szerint igen, főszabály szerint ilyen esetben az ajándékozástól számított 10 éven belül a törvényes örökös köteles részre jogosult. Dr. Mohos Gábor ügyvéd Budapest 1-239-5434 ingatlanjog
Volt párommal gyermekünk tulajdonában álló ingatlan haszonélvezői vagyunk. Én elköltöztem 3 éve. Másfél évig Havonta fizettem a rezsi költségekbe, illetve egyéb költségekbe. Gyermekünk már nagykorú és ő az édesapjával a házban lakik. Exem továbbra is pénzt kér tőlem. Hasznát annyiban élvezem az ingatlannak hogy egy szekrényben el van rakva pár ott maradt dolgom. Jogos a további anyagi követelése illetve eddig jogosan fizettem? Előre is köszönöm válaszát
Rezsit az ingatlan használója fizet, a tulajdon fenntartásával kapcsolatos költségeket pedig a tulajdonos. Dr. Mohos Gábor ügyvéd Budapest 1-239-5434 ingatlanjog
Az oldalon található tartalom magas színvonalú jogi tudást és elismertséget vetít, ezért is szeretnék érdeklődni az Ügyvéd Úrtól.
Édesanyám édesapja körülbelül 17 éve meghalt, és az örökség egy kertes ház és egy kisebb hektárszámú földterület, édesanyámra és a testvérére szállt, fele-fele arányban. Édesanyám testvére akkor, 17 évvel ezelőtt lemondott az ő részéről és ajándék formájában odaadta édesanyámnak.
Most, 17 év után felmerült benne az a gondolat, hogy a földterület felét szeretné újra a magáénak tudni. Ezzel kapcsolatban érdeklődnék, tisztelt Ügyvéd Úr, hogy lehetséges-e ennyi év után, visszakövetelni az ajándékként adott részt? Az ajándék-ként adott formának van elévülési ideje?
Olyat is olvastam, hogy ha a megélhetését befolyásolja ennek hiánya, vissza
lehet követelni, de megélhetési gondokról szó sincs. Előre is köszönöm válaszát, és minden jót kívánok! Üdvözlettel:
Az ajándékot 1 éven belül lehet visszakövetelni. Dr. Mohos Gábor ügyvéd Budapest 1-239-5434
Édesanyám halála után a házát fele részben az unoka öcsém (elhunyt nővérem fia), fele részben pedig én örököltem. A házban én lakom a feleségemmel. Az unoka öcsém soha nem lakott a házban, más településen él. Azt kéri, hogy fizessem ki neki a ház őt illető részét, mégpedig egy összegben. A gond az, hogy nekem nem áll módomban egy összegben kifizetni ezt a pénzt. Az a kérdésem, hogy fizethetek-e részletekben? Ha az unokaöcsém nem egyezik bele a részletfizetésbe, mit tehetek? Ugyanis mindenképpen egy összegben akarja a pénzt. Kérem, hogy adjon tanácsot ebben a kérdésben. Válaszát előre is köszönöm. Tisztelettel, Sz. Gy.
A tulajdonostárs el fogja fogadni a részletfizetést, mert nincs olyan jogi út, ami alapján gyorsan, hatékonyan tudna hozzájutni a tulajdoni hányada értékéhez. Dr. Mohos Gábor ügyvéd Budapest 1-239-5434
Az alábbi jogi kérdésben szeretném kérni a segítségét: Édesanyám elhunyt, így én, a bátyám és az apánk (kizárólag hárman) lettünk a törvényes örökösök. Az egyetlen örökölt vagyontárgy az ingatlan amiben lakunk. (100%-ig a miénk, nincs rajta hitel, követelés.)
Az ingatlant el akarjuk adni, van is rá vevő. A vevő által felkínált árat apám és a bátyám elfogadja, de én nem. Tehát ők ezen az áron el akarják adni az ingatlant, én viszont nem.
A kérdésem az lenne hogy én megvétózhatom-e kettőjüket, vagy ők szavazhatnak engem le többséggel? (jogszabály szerint) Szíves válaszát előre is köszönöm, tisztelettel: B. N.
Nincs ilyen, amit ír. Ha nem fogadják el mindhárman a vételi ajánlatot, akkor nem tudják eladni az ingatlant. Dr. Mohos Gábor ügyvéd Budapest 1-239-5434
Férjemnek és nekem is előző házasságunkból született 2-2gyerekünk és van 1 közös kiskorú gyerekünk is. A 10 éve közös tulajdonban lévő ingatlanunkat eladtuk és a férjem által örökölt ingatlanba költöztünk 1/1 az ő része. Ezt a házat a közösen eladott ház árából újították fel. Valamint az előző házasságomból hozott összes pénzem is az eladott ingatlanba lett befektetve. Kérdésem, ha én halok meg előbb, akkor az előző házasságomból született gyerekeim utánam semmit nem örökölnek, mert semmi sincs a nevemen? Ha a férjem halálozik el előbb, akkor az egész ingatlant az ő gyerekei örökölnék, én pedig semmit? Kirakhatnak abból az ingatlanból amiben az összes pénzem benne van? Sajnos a férjem semmit nem akar a nevemre íratni. Mi lenne a megfelelő megoldás, hogy a férjem ne tudja a gyerekeimet és engem kisemmizni? Válaszát előre is tisztelettel köszöni: Zsuzsanna
Megállapodhatnak vagy ha tudja bizonyítani, a hozzájárulás mértékét, akkor perben bizonyíthatja, hogy ráépítés jogcímén mekkora tulajdoni hányadot szerzett az ingatlanban.
A törvényes öröklés szabályai szerint a túlélő házastárs egy gyermekrésznyit örököl, a közösen lakott lakásból és özvegyi jogot kap a közösen lakott lakáson.
Dr. Mohos Gábor ügyvéd Budapest, 1-239-5434 ingatlanjog
Hagyatéki tárgyalás elött állok, Édesapám halálával örököltem annak a háznak az 50%-át melyben haláláig jelenlegi feleségével élt, közös tulajdonban. Azt szeretném megtudni hogy jogilag mik a lehetőségeim és ezeket hogyan tudom érvényesíteni. Szeretném eladni az örökölt részt. Ilyen esetben amikor osztatlan közös tulajdon van, mire számíthatok?
A túlélő házastársnak özvegyi joga lesz bejegyezve az ön által örökölt tulajdoni hányadra.
Az özvegyi jogot nem lehet megváltani. A túlélő házastársnak tudja eladni, ha megveszi. Dr. Mohos Gábor ügyvéd Budapest 1-239-5434 ingatlanjog
Sajnos igen nehéz helyzetbe kerültem, ezért fordulok Önhöz!
Párom 2017. június 12- én elhunyt. Végrendeletében engem nevezett meg örökösének.
Elvált volt 2008 óta, 2 gyermek után fizetett gyerektartást. Ezen kívül vállalta, hogy minden év augusztusában ennek megfelelő összeget kifizet iskolakezdési támogatás címen. A gyerektartást vonták a fizetéséből, majd miután sajnos leszázalékolták a rokkantsági ellátásából. Nem kérte, hogy csökkentsék a gyerektartás összegét, sőt fia után még 27 éves koráig fizetett. Mivel anyagi helyzete megváltozott, az iskolakezdési támogatást nem fizette. Időközben a volt felesége eladta a 35 nm2-es lakás felét, mondván a válás okán annak 1/2 tulajdonosa lett, előtte a Párom volt 1/1 tulajdonosa. Teljesen lehetetlen helyzetet teremtett, így az egészségében megrokkant Páromnak egy vadidegen számára lakáshasználati díjat kellett fizetnie. A volt feleség az elmaradt iskolakezdési támogatásokat végrehajtó útján elkezdte vonatni ez év májusában Párom rokkantsági ellátásából.
Teljesen kétségbe vagyok esve, hogy mivel engem jelölt meg örökösként, ezt a tartozást nekem kell kifizetni. 24 és 28 éves gyerekekről van szó, a fiú már nem is él az anyjával, dolgozik. A volt felesége az elmaradt pénzt nem valószínű, hogy iskolakezdésre fogja fordítani. A közel 300ezer Ft-os tartozást nem tudom előteremteni. Mit tehetek ebben a számomra lehetetlen helyzetben? Várom segítő tanácsát, válaszát! Tisztelettel: K. Valéria
Ezt hagyatéki hitelezői igénynek nevezik, amit fizetési meghagyásos úton érvényesíthet a jogosult az örökössel szemben. Ön ellentmondással élhet a fizetési meghagyás ellen, ennek következményeként perré alakul a jogvita és ön a perben terjesztheti elő az álláspontját. Dr. Mohos Gábor ügyvéd Budapest 1-239-5434 öröklésjog
Kiskorú gyermekemmel élek szüleim házában válásom óta szívességi lakáshasználóként.
Édesapám végrendelet-tervezetet készített öcsém és az én relációmban. Az öcsém (apám egyetértésével) szeretné egészen megkapni a ház tulajdonjogát (szüleim használati jogával), s cserébe az én örökrészemet ingatlanjával pótolná. Én ezt nem szeretném. Kérdésem, hogyha elutasítom apám és öcsém konstrukcióját, jár-e nekem még a köteles rész apai oldala, vagy érdemtelennek nyilvánítanak. Beleszámít-e a köteles részbe a szívességi lakáshasználat? Szívességi lakáshasználatom felmondható-e. Szüleimnek rezsit fizetek. Lakásvételi lehetőségem nincs. Válaszát előre is köszönöm!
Ez nem kitagadási ok, köteles részre jogosult a törvényes örökös ilyen esetben.
A szívességi lakáshasználat felmondására a bérletre vonatkozó szabályok irányadók, rendes felmondással 30 napra mondható fel. Dr. Mohos Gábor ügyvéd Budapest 1-239-5434 öröklésjog
Érdeklődni szeretnék, nagymamám meghalt nem volt végrendelete, de nagypapámmal, aki már rég meghalt néném kötött eltartási szerződést 2001-be, mi szerint a tartás fejébe az övé az ingatlan 1/2 arányban és a 83/1000 eszmei hányaddal. Nincs tanú, küldtek nekünk papírt, hogy ha érvénytelenek gondoljuk, csak akkor jár nekünk az ingatlanból. Megszeretném kérdezni hogy ilyenkor a szerződés érvényes, vagy csak az örökösöké az ingatlan egész része, vagy ez hogy van mert mamám része járni kéne. Várom válaszát előre köszönöm! R. E.
Ha érvényes az eltartási szerződés, akkor az eltartó az örökös. Dr. Mohos Gábor ügyvéd Budapest 1-239-5434 ingatlanjog
A következő kérdéssel fordulok Önhöz: Édesanyám halála esetén nem ránk, a két gyermekére, hanem a három testvére közül az egyikre kívánja hagyni a családi házunk őt megillető részét.
Kérdéseim: mi történik, ha valamelyik szülő meghal? Úgy tudom, a törvényes örökösök a házastárs és a gyermekek. Ettől el lehet térni, ha az örökhagyó másképp kíván rendelkezni, mint jelen esetben Édesanyám? Megtámadható-e részemről az ilyen örökhagyás?
Ha még életében másra kívánja íratni tulajdonrészét Édesanyám, a tudtunk nélkül egyáltalán megteheti? Mennyiben befolyásolja az egész ügyet, ha esetleg nem beszámítható örökhagyóról van szó? Köszönettel, üdvözlettel: K.Zs.
Mindenki végrendelkezhet, kivéve, ha nem beszámítható.
Az utóbbi esetben a törvényes örökös megtámadhatja a végrendeletet bíróságon és a törvényes örökösnek kell bizonyítania, hogy a végrendelet érvénytelen.
Életében, a saját tulajdonáról köthet ajándékozási szerződést. Dr. Mohos Gábor ügyvéd Budapest 1-239-5434
Tiszte​​​​​lt Ügyvéd Úr!
Tudomásunkra jutott, hogy szüleinknek többféle hiteltartozásuk van. Kérdésem az lenne, hogy haláluk után ez mennyire érint minket, ha lemondunk az örökségről? Tehetünk az ellen, hogy bármiféle anyagi teher minket érjen? Válaszát köszönöm!
Legkésőbb a hagyatéki tárgyaláson visszautasíthatják a hagyatékot. Dr. Mohos Gábor ügyvéd Budapest 1-239-5434 öröklésjog
A segítségét és a tanácsát szeretném kérni
Páromnak az előző házasságából született egy fiú gyermeke, akit jogerősen az apjának ítéltek. 2014-ben született egy közös gyermekünk és most 2017-ben össze is házasodunk.
A kérdésem az, hogy ilyenkor ki örököl? Szeretném megtudni hogyan tudom teljesen a közös egy szem fiamra íratni, a vagyonomat úgy, hogy megtámadhatatlan legyen?
Írjak végrendeletet amiben a fiamra hagyok mindent és a feleségem csak haszonélvező jogot kap. Tisztelettel. P. K
Ön után az ön törvényes örökösei és a végrendeletben nevezett örökösei örökölnek. Tisztelettel Dr. Mohos Gábor ügyvéd 06-20-354 8963
A kérdésem az lenne: Hogy a mamám a végrendeletében a 10,4 M értékű ingatlan, 100% tulajdonjogát anyukámra hagyta, a 100% haszonélvezeti jogot pedig rám az unokára. Anyukám testvére követeli a köteles részt. Igazából ennek a mértékét szeretném megtudni, hogy mennyi. A haszonélvezeti jogom 5,2 M értéket ér. A temetési költség, amit mi fizettünk 100%-ban 550.000 Ft. A temetési költség, hogyan oszlik meg? A segítséget előre is köszönöm. T.
A törvényes örökrész (3/6) 1/3-ada, a köteles rész, azaz az ingatlan értékének 1/6-a. A köteles rész jogosult tulajdonjoga bejegyzésre került a tulajdoni lapra. A temetési költség megoszlása attól is függ, hogy a végrendeletben az szerepel-e, hogy a végrendeleti örökös köteles a temetésről gondoskodni. Tisztelettel Dr. Mohos Gábor ügyvéd 06-20-354 8963
2009-ben egy idős házaspárral öröklési szerződést kötöttem. A bácsi 2013-ban elhalálozott így az ingatlan 1/2-ed részét megörököltem. A nénivel a szerződést 2016. július 1-el felbontottam, mert már nem tudtam tovább vállalni. Ügyvéddel bontottuk fel a szerződést, melyben elszámoltunk egymással oly módon, hogy jelenleg nem kértem az eddigi munkámért a kifizetést ezért jelzálogként az összeg be lett jegyezve az ő tulajdonjogára, azzal az egyezséggel, ha elhalálozik leszek rá jogosult. Pár hónap alatt talált egy eltartót akinek odaajándékozta a tulajdonrészét, amire a nevemre jelzálog van feltüntetve, ráadásul haszonélvező is vagyok. A kérdésem, jogszerű volt e az ajándékozás. Üdvözlettel: H. T.
Tisztelt Cím! Igen megtehette, mert nincs elidegenítési és terhelési tilalom az ingatlanon. Tisztelettel Dr. Mohos Gábor ügyvéd 06-20-354 8963
Tisztelt Ügyvéd Úr! Édesapám elhunyt 3 éve, húgommal örököltük az ingatlant 1/2 1/2 arányban. A hagyatéki tárgyalásra nem mentünk el. 3 évre apám halála után küldtek levelet, hogy 400e Ft kölcsön tartozása van, amelyet 15 napon belül ki kéne fizetni, ellenkezőleg munkabérből vonják le, vagy valamennyi vagyontárgy végrehajtás alá kerül. Szeretném visszautasítani az örökséget, valamilyen módon.
A hagyatékot már átvették, nem lehet visszautasítani.
A hagyaték erejéig felelnek a hagyatéki tartozásokért az örökösök. Tisztelettel Dr. Mohos Gábor ügyvéd 06-20-354 8963
Gyerekeim örököltek a dédnagymamától egy családi ház 1/2 részét. Pár évvel korábban a dédnagymama férje meghalt, az ő részét a fia örökölte (közös gyermekük nem volt). A hagyatéki eljárás még nem zajlott le, az épületben a gyerekeim ingó öröksége van. Ezt a hagyatéki eljárásig – úgy gondolom -, jogszerűen nem hozhatják el. A másik tulajdonos követelte a kulcsot, mert a fiát be akarja költöztetni. Kértük, várjon a hagyatéki eljárásig, aztán értékesítsük közösen az ingatlant. Ma telefonált a szomszéd, hogy feltörték a házat és a fiatalember /nem tulajdonos, nem oda szól a lakcíme) ott maradt a házban. Mit tehetünk? Ha birtokon belül marad, meg tudja akadályozni az eladást és nem jutnak a gyerekek az örökségükhöz.
Segítségét előre is köszönöm! L. J.
Az örökösök még nem tulajdonosai az ingatlannak, még nem rendelkezhetnek az ingatlannal.
Azaz a lakás kiürítése iránti eljárást sem tudják lefolytatni a hagyaték átadását megelőzően. Tisztelettel: Dr. Mohos Gábor ügyvéd 06-20-354 8963
Örököltem egy fél házat. A másik fele már az enyém volt. Van egy hitelezői igény bejelentés: az elhunyt öregotthonban volt, és a hitelező az elhunyt nyugdíján felül havonta kipótolta azt, mivel nem volt elegendő az otthonra. Amennyiben bankszámlával tudja igazolni hogy küldte a pénzt, jogos-e a követelése? A közjegyzői papírban én vagyok az egyetlen örökös . És ha jogos, akkor, az örökölt fél ház értékével felelek, vagy a saját vagyonommal is ? Előre is köszönöm válaszukat Tisztelettel: O. Z.
A hagyatéki tartozásokért a hagyaték erejéig felel az örökös. A bíróság dönti el, hogy jogos-e a követelés. Tisztelettel Dr. Mohos Gábor ügyvéd 06-20-354 8963
Édesapám halála után a testvéremmel megörököltük a szülői ház 1/4-1/4 részét, édesanyánké a 2/4 rész illetve a haszonélvezeti jog. Ha anyukám és én el szeretnénk adni a házat, a testvérem meg nem egyezik bele, akkor nem lehet eladni? Ha így van, van rá mód hogy a mi akaratunk érvényesüljön? Előre is köszönöm válaszát! Tisztelettel : A. Tné
Igen, van rá mód. Közös tulajdon megszüntetése iránti pert lehet indítani, melynek eredményeként kényszerértékesítésről hozhat határozatot a bíróság. Ez a per nem javasolt. Tisztelettel Dr. Mohos Gábor ügyvéd 06-20-354 8963
Örökléssel kapcsolatban fordulok Önhöz, 60 éves vagyok, közel 40 éve élek házasságban a férjemmel. Szüleimtől örököltem 50 hektár földet. A kérdésem az, hogy halálom esetén az 50 hektár földet ki fogja örökölni? A férjem a felét már elbirtokolhatta? Ha a két gyermekem örökli, a férjemé a haszonélvezet?
Abban az esetben, ha végrendeletben nyilatkozom, hogy kizárólag a gyermekeimre szeretném hagyni, azt a férjem tudta nélkül megtehetem? Nagyon köszönöm előre is a segítséget.
A 2013. évi V. tv. alapján a túlélő házastárs egy gyermekrésznyit örököl az ön hagyatékából.
Igen, a férje tudta nélkül írhat végrendeletet. Ebben az esetben köteles részre jogosult, ami a törvényes örökrészének 1/3-ada. Tisztelettel Dr. Mohos Gábor ügyvéd 06-20-354 8963
Rokonunk meghalt. Életében bankban lévő pénzére haláleseti rendelkezést adott 3 személy részére egyenlő arányban. Később végrendelkezett is, itt már egy személyre hagyja vagyonát különös tekintettel a bankban lévő pénzt is belefoglalva a végrendeletbe. A banki elhalálozási rendelkezés a mai napig érvényben van. Kérdésem: Ilyen esetben melyik rendelkezés az irányadó? A közjegyző határozata mi lehet?
Tisztelt Cím! Szerintem a haláleseti rendelkezés az irányadó. Majd a közjegyző megállapítja.
Unokatestvérem ügyében érdeklődnék. Jelenleg férjével és kicsi gyermekeivel együtt önkormányzati bérlakásban lakik. Nemrégiben meghalt az édesapja, és megörökölte a 1,5 millió forintra felértékelt pici ingatlanát. Az ingatlan más megyében található, erősen felújításra szoruló, az ingatlanra nincs érdeklődő, munkalehetőség a környéken nincs.
Kérdésem az lenne, hogy elveszítheti-e az önkormányzati bérlakást a gyakorlatilag értéktelen örökség miatt? Ha kirakják arra hivatkozva, hogy ingatlant örökölt, lehetetlenné teszik az életét. Albérletet nem tudnának fent tartani.
Kell-e rettegnie attól, hogy elveszíti a bérlakást?
Tisztelt Cím! A bérlés feltételeit az önkormányzat állapítja meg. Vissza lehet utasítani a hagyatékot. Dr. Mohos Gábor ügyvéd Budapest 1-239-5434 ingatlanjog
Kérem segítsen, jogi tanácsával. Élettársi kapcsolatban élek párommal (14 éve). Új építésű családi házunkba idén költöztünk, kettőnk nevén van. Nekem egy nagykorú lányom van aki már külön él, páromnak nincs gyereke. A haszonélvezetet szeretnénk egymásra hagyni. Lehet-e úgy végrendelkezni, ha valamelyikünk elhalálozik, hogy a haszonélvezőt ne kötelezzék a ház eladására? Ki lehet-e kötni, hogy a haszonélvező haláláig nyugodtan élhessen ott egyedül, az örökösök nem költözhetnek oda? Köszönöm válaszát.
Tisztelt Cím! Igen, lehet a végrendelet tárgya a haszonélvezet. (a tulajdonos életében is alapíthat haszonélvezeti jogot egy általa meghatározott személy részére) Dr. Mohos Gábor ügyvéd öröklésjog Budapest, 1-2395434
Felvilágosítást szeretnék kérni a következő dologban.
Édesanyám örökölt egy házat 5-en vannak összesen testvérek, akik megörökölték és abból 3 személy átadta édesanyámnak, de egy viszont kérte a részét. Most megegyeztünk és 500 ezer Ft.-ért át adná a részét. Mi lenne a teendő, hogy teljesen hivatalos legyen? Előre is köszönöm a választ. Tisztelettel K. K.
Tisztelt Cím! Ügyvéd vagy közjegyző előtt adásvételi szerződést kell kötni és be kell nyújtani a földhivatalba. Dr. Mohos Gábor ügyvéd Budapest 1-239-5434 ingatlanjog
Jó napot kívánok. A férjem és a nővére örökölt 2009- be, egy házat, 50-50%. Mi ott lakunk, 2000 óta. Amióta megörökölte a férjem, a nővére részét nem tudtuk kifizetni. Mit tud tenni a nővére az örökösödési pénzt megszerzése érdekében? Mi renováljuk, az állapotát is javítjuk a háznak. Hitelt a férjem nem akar fizetni. A nővére egy családi házban él. Milyen opciók választása van? Tessék már tanácsot adni. Köszönöm Tisztelettel Pné M.
Tisztelt Cím! A tulajdonostárs pert indíthat közös tulajdon megszüntetése iránt. A bíróság legrosszabb esetben kényszerértékesítést rendelhet el. Lehetőleg egyezzenek meg! Dr. Mohos Gábor ügyvéd Budapest 1-239-5434 ingatlanjog
Érdeklődni szeretnék, hogy édesanyámé a teljes házunk haszonélvezete, viszont a ház az én nevemen van. Ha majd évek múltán édesanyám meghal, a haszonélvezet miatt testvéremnek is fog járni pénz az én tulajdonomban lévő házból?
Tisztelettel: G.
Tisztelt Cím! Csak akkor, ha a házat az édesanyjától ajándékba kapta és a hagyaték megnyílásáig még nem telt el 10 év az ajándékozástól számítva. Dr. Mohos Gábor ügyvéd öröklésjog Budapest, 1-2395434
Most váltam el a férjemtől, ő most ismét újranősül. Van egy nagykorú gyereke az előző házasságából, nekünk pedig egy közös gyerekünk (4 éves) A kérdésem az lenne, hogy a volt férjem éltében tud-e készíteni végrendeletet, hogy a vagyonához ne férhessen hozzá a kiskorú gyerekének a gyámja, csak a gyerek 18 éves korában? Mennyit örököl pl. a mostani feleség? Elég jelentős a vagyon. A gyerektartást mi alapján ítélik meg? Tisztelettel, J.
Készíthet végrendeletet. A törvényes örökösök köteles részre jogosultak. A köteles rész a törvényes örökrész 1/3-ada. A házastárs a végrendelet alapján is lehet örökös. A tartásdíj a tartásdíjra kötelezett előző 12 havi átlagjövedelmének 15-25%-ban megállapított határozott összeg. Dr. Mohos Gábor ügyvéd öröklésjog Budapest, 1-2395434
Kérdezném, ha édesapám halálát követően, két ingatlant örököltem 1/4-1/4 arányban. I. ingatlan 50.000.-CHF jelzáloghitellel terhelve. Húgom az adós, édesanyám a készfizető kezes. Édesapám kezességét pedig örököltem. De a hitelen semmilyen formában én nem szerepelek, nem írtam alá semmit.
II. ingatlan értékesítésre került.
Így a hagyaték erejéig vagy teljes hitelösszeg végrehajtásával terhelhetik meg a saját vagyonomat. Ilyenkor az eladási összeg vagy a hagyatéki örökölt 1/4 összege számít.
Sürgős válaszát előre is megköszönöm Tisztelettel
Tisztelt Cím! Az örökös a hagyaték erejéig, elsősorban a hagyaték tárgyával felel a hagyatéki tartozásokért. Dr. Mohos Gábor ügyvéd öröklésjog Budapest, 1-2395434
217.02.21.
Tanácsát szeretném kérni az alábbiakban:
Édesapám 3 hónapja halt meg. Van egy édesanyámmal közös lakásuk, ami kettejük nevén volt, édesanyám jelenleg is benne él. Édesapám részét az ő előző házasságából született féltestvéremmel ketten örököljük. Most lesz a hagyatéki tárgyalás és a testvérem azzal a kéréssel fordult hozzám, hogy váltsam meg az ő örökrészét, amit én nem tudok megtenni, mivel nincs pénzem. Azt szeretném megtudni, hogy milyen jogai vannak a nővéremnek a lakásból örökölt 1/4 tulajdoni résszel. Korlátozhatja-e bármiben édesanyám ott lakását, esetlegesen előállhat-e azzal az ötlettel, hogy akkor ő is beköltözik, vagy bármi egyéb édesanyámra nézve kedvezőtlen igénnyel előállhat-e. Válaszában bízva, üdvözlettel: J. Á.
Tisztelt Cím! A túlélő házastársnak özvegyi joga van ( holtig tartó haszonélvezeti jog), ami azt jelenti, hogy a tulajdonosok lakáshasználati jogát korlátozhatja. Dr. Mohos Gábor ügyvéd öröklésjog Budapest, 1-2395434
Személyes jogi tanácsadás, Budapesten, 10.000.-Ft/ megkezdett óra. Foglaljon időpontot!>>
Tiszteletem! Szeretném kérdezni a testvérem után a lánya örökölt én ápoltam a testvéremet és én álltam a temetés költségeit. Lehet kérni ezek után a temetés költségét? Köszönettel K irén
Tisztelt Cím! Igen, a hagyatéki eljárásban hagyatéki hitelezői igényt terjeszthet elő. Dr. Mohos Gábor ügyvéd öröklésjog Budapest, 1-2395434
Édesanyám 1995-ben nekem, és kérésemre fiamnak ajándékozta 50-50%- lakását. 2006-ban fiam külföldön megnősült, 2 gyereke született és a család külföldön él. 2015-ben az egész lakást (111 m2) saját költségemen renováltattam.
Hogyan tudom elkerülni, hogy menyem, akivel nagyon rossz a viszony, – az én és fiam halála esetén- semmit ne örököljön. Köszönöm. K. À.
Tisztelt Cím! Végrendelet írása esetén is özvegyi joga van a túlélő házastársnak. Dr. Mohos Gábor ügyvéd öröklésjog Budapest, 1-2395434
Tisztelt Ügyvéd Úr! Hagyatéki ügyben vagyunk, tanácstalanok ebben kérnénk segítségét. Apósom váratlanul elhunyt, hagyatéki tárgyalás nem volt még. Tulajdonában volt egy ingatlan fele, az anyai részt 26 évvel ezelőtt már megörökölte a férjem és 2 testvére. A fiú testvére 1/3 részére a NAV adótartozást jegyzett be rövid időn belül, illetve összesen 4 bejegyzés van. Az apósom elhunytával az ingatlan 3 részre osztódott. Kérdésünk az lenne, hogy a fiútestvér lemondhat az apai részről a 2 nagykorú és 1 kiskorú gyermeke részére, vagy a testvérek elsőbbséget “élveznek”. Kötelesek a testvérek elfogadni a 3. testvér tartozásait? Mit mondjanak a testvérek a közjegyző előtt, milyen tanácsot tud adni nekik? Köszönöm mielőbbi válaszát, maradok tisztelettel: B.M.
Tisztelt Cím! Ha a sógor lemond a hagyatékról, akkor az ő gyerekei örökölnek. Az eddigi tartozásai az ő tulajdoni hányadára már be vannak jegyezve. Dr. Mohos Gábor ügyvéd öröklésjog Budapest, 1-2395434
Édesapám nemrég elhunyt, édesanyámmal együtt laktak a családi házban. A napokban keresett meg az önkormányzat a hagyatéki eljárással kapcsolatban. Fontos ezt az eljárást lefolytatni? Konkrétan ingóságot ingatlant nem örököltem. Ilyen esetben mi a teendő? Köszönöm a válaszát!
Ha az elhunytnak ingatlana, vagy 300.000,-Ft-ot meghaladó ingósága volt a hagyaték megnyílásának időpontjában, akkor hagyatéki eljárást folytatnak le. Dr. Mohos Gábor ügyvéd öröklésjog Budapest, 1-2395434
2017.02.06..
Végrendeletileg szeretném 7 éves dédunokámra hagyni az 1/2-ed részben tulajdonomban lévő ingatlanomat. A végrendelet elkészítése, letétbe helyezése és esetleges járulékos költségek kb. milyen összeget tesznek ki? Kérem szíves válaszát. Üdvözlettel Bné
Tisztelt Cím! Közjegyzőnél tud végrendeletet tenni, ha nem saját kezűleg írja. Saját kezűleg írva, 2 tanú előtt írja alá a végrendeletét. Ha ügyvéddel készítteti, az ügyvéd, 5.000.-Ft egyszeri nyilvántartási díjért, a Magyar Ügyvédi kamarába, letétbe helyezheti. Az ügyvédi díj megállapodás kérdése. Dr. Mohos Gábor ügyvéd öröklésjog Budapest, 1-2395434
Olyan ügyben szeretném a segítségét kérni, hogy nekem édesapám 12 éve meghalt Papám kb. 5 éve halt meg, mamám pedig most pár hete. Most ugye maradt utánuk egy ingatlan, amiből elvileg édesapám után jár nekünk a fele, mint örökösöknek, a másik fele a testvéréé, egyébként hárman vagyunk testvérek. Hagyatéki tárgyalás még nem volt. A konkrét kérdés az lenne, hogy bármilyen módon kihagyhatnak e minket a hátra hagyott ingatlan esetleges eladásából jövő pénzből, illetve egyéb hasonló dolgokból? Nagyon fontos lenne nekünk ez, mert mikor édesapám meghalt akkor már a temetésre is hitelt kellett felvennünk, ami az óta gyarapodott Válaszát előre is köszönöm. Tisztelettel: T. N.
A hagyatéki tárgyaláson fog kiderülni, hogy a hagyatéki tartozások meghaladják-e a hagyaték értékét. Dr. Mohos Gábor ügyvéd öröklésjog Budapest, 1-2395434
Elbirtoklással kapcsolatosan lenne kérdésem!
Egy ingatlannal kapcsolatosan édesapám alperesként került beidézésre. Édesapám 3 éve hunyt el. A kérdéses ingatlan nem került hagyatéki eljárás alá, így tulajdonosként sem kerültem bejegyzésre, a Tulajdoni lapra, tulajdonosként még elhunyt apám szerepel. Ha pót hagyatéki eljárást kérek az ingatlanra, mivel csak most szereztem tudomást róla, hogy ez is az örökségemet képezi, akkor ebben az esetben az elbirtoklási idő megszakad, nyugszik?
Tisztelt Cím! Fontos, hogy a jogutódlását tudja bizonyítani. Dr. Mohos Gábor ügyvéd öröklésjog Budapest, 1-2395434
Élettársi kapcsolatban élve végrendeletet írtam, amely szerint az örökösöm nem az élettársam, hanem csak a tulajdonom haszonélvezetére szeretnék számára jogot biztosítani. Megtehetem ezt? Köszönettel: Z. E.
Tisztelt Cím! Igen megteheti, bármely tulajdonos, alapíthat haszonélvezeti jogot, az általa megjelölt személyre. (már életében) A 2013. évi V. tv. szerint, a bejegyzett élettárs NEM törvényes örökös. Dr. Mohos Gábor ügyvéd öröklésjog Budapest, 1-2395434
Személyes jogi tanácsadás, Budapesten, 10.000.-Ft/ megkezdett óra. Foglaljon időpontot! >>
Tisztelt Ügyvéd Úr! Kérdésem a következő: Én fele lakásomat ráírattam a volt férjemre ezután pár évre elváltunk. Bírósági végzésen egyedüli lakáshasználatom van. Sajnos tájékozatlanságból nem vetettem le a földhivatalban a fele lakást a nevéről. 22 éve, hogy elváltunk, Ö megnősült és a mostani felesége azt hangoztatja, hogy ő jogot tart a fele lakásra, ha a volt férjem meghal. Nekünk 2 gyermek van a házasságból, nekik nincs közös gyerek. Jár majd a mostani feleségének ebből a lakásrészből valami, vagy kizárólag a 2 gyerekünk örököl az apjuk után? Előre is nagyon köszönöm a válaszát! Tisztelettel: Kné.
Tisztelt Cím! Egy gyermekrésznyit örököl a túlélő házastárs az örökhagyó hagyatékából. Dr. Mohos Gábor ügyvéd öröklésjog Budapest, 1-2395434
Két testvér, örököltek egy ingatlant, nyaralót 1/2 – 1/2 arányban. Az egyik szeret nyaralni, egy évben két hetet, a másiknak szüksége lenne a pénzre. Mi a teendő? Kérheti a jogos 1/2 rész kifizetését? Köszönettel:
Tisztelt Cím! Kérheti és pert is indíthat közös tulajdon megszüntetése iránt. Dr. Mohos Gábor ügyvéd öröklésjog Budapest, 1-2395434
Tisztelt Ügyvéd Úr! Kérdésem a következő, párom örökölt külterületi ingatlant, földet tanyával, kétharmad részben. Az Édesanyja élettársa lakja és használja az egészet, nincs haszonélvezeti joga, a föld után fizet használati díjat. Azt szeretném kérdezni, hogy a ház után kérhet a 2/3 tulajdonosa használati díjat, mivel külterület? Válaszát köszönöm. Tisztelettel Jné.
Tisztelt Cím! Azt írta, hogy a 2/3-ad tulajdonjoga az örökösé. Ha az 1/3-ad az élettársé és esetleg végrendeletben a ház tulajdonjogát kapta, akkor nem kérhet használati díjat. Dr. Mohos Gábor ügyvéd öröklésjog Budapest, 1-2395434
Szeretnék érdeklődni, hogy a férjem örökölt családi házat a szülei után (anyai részét 2012-ben, apai részét 2015-ben), én 2005 óta élettársa, 2011 óta a felesége vagyok, neki van egy gyermeke, közös gyermekünk nincs, halála esetén én örökölhetek-e valamit a családi házból?
Tisztelt Asszonyom! Igen, haszonélvezeti jogot és egy gyerekrésznyi tulajdont örököl, az özvegy. Dr. Mohos Gábor ügyvéd öröklésjog Budapest, 1-2395434
Érdeklődni szeretnék, hogyha valakinek a fia meghalna balesetben, mert sokat utazik, hogy visszafelé is van öröklés, vagy a leg közelebbi rokon, testvér örökölhet? Családja még nincsen. Tisztelettel. S. Z.
Leszármazó hiányában a szülők örökölnek. Dr. Mohos Gábor ügyvéd öröklésjog Budapest, 1-2395434
Az öröklési illeték mértékével kapcsolatosan lenne kérdésem. Jól olvasom, hogy egyenes ági rokon esetében nem kell illetéket fizetni, összeghatártól függetlenül? Ez az ingatlanra és pénzösszegre is vonatkozik? Előre is köszönöm válaszát! Tisztelt Kérdező! Igen jól olvasta. Illetékekről többet itt olvashat>>
Mélyen Tisztelt Ügyvéd Úr!
Abban szeretném kérni a segítségét, hogy édesanyám férjhez ment, nevelő apám 13 éve maghalt.
Az előző házasságából két gyereke van, ők örökölnének.
Az egyik fél egyáltalán nem akar beleegyezni a ház eladásába. Kérdésem: mit lehet ilyenkor tenni? Megteheti, hogy akadályozza édesanyámat a ház eladásába? Köszönöm, hogy válaszol és időt szán rám.
Kívánok további jó munkát és erőt egészséget! Maradok Tisztelettel és Köszönettel: Ria
Tisztelt Cím! Igen, megteheti, mert mindegyik tulajdonostárs aláírása szükséges az ingatlan értékesítéséhez. A bíróság pedig nem pótolja a tulajdonostárs nyilatkozatát. Dr. Mohos Gábor ügyvéd öröklésjog Budapest, 1-2395434
Édesanyám 2017. jan. 04.-én elhunyt. 2004-ben ügyvéd által aláírt dokumentumban, mint “Átruházási szerződés”-be rögzítette, hogy lakásának értékesítéséből származó 6 MFt ot átruházza rám, nem ingyenes juttatásként, hanem azzal a feltétellel, hogy holtig tartó ingyenes lakáshasználati jogot biztosítok számára.
Ebben a szerződésben végrendeleti juttatásként min. 6 MFt értékű balatoni nyaraló 1/2-részéről lemondott, testvérem javára (ingyenes).
Természetesen az édesanyám már 2004 előtt hozzám költözött, végig ott lakott és miután nem tudta magát ellátni,
gondoskodtam róla, és ápoltam őt. Ez az ügy a 2014-es Pjtk előtti törvény szerint 15 éven belüli ajándékozásnak számít, vagy már a 2014-es törvény vonatkozik rá?
Megvalósult-e a nem ingyenes ajándékozás, testvérem követelhet-e köteles részt a 6 MFt-ból? Köszönettel, P. H.
A 2013. évi V, tv. rendelkezései az irányadók, nincs betudási kötelezettsége. Dr. Mohos Gábor ügyvéd öröklésjog Budapest, 1-2395434
Érdeklődni szeretnék. Hivatalos végrendelet van. A végrendeletben van egy kitagadás is. Azt szeretném kérdezni, hogy ha a kitagadás jogos, akkor a kitagadottnak a gyermeke örökölhet?
Köteles részre jogosult: A köteles rész, a törvényes örökrész 1/3 része. Ha a kitagadásnak fennállnak a törvényben írt feltételei, akkor a kitagadott kiesik az öröklésből és az ő törvényes örököse lép a helyébe. Tisztelettel: Dr. Mohos Gábor ügyvéd 1-2395434
Örökölt lakás 1 év utáni eladása kapcsán bevételem keletkezett, ami után Szja befizetési kötelezettségem is van.
Végrendeletes öröklés volt, én örököltem édesanyám után. Viszont köteles részt fizettem vidéken élő rokonomnak.
Csökkenthetem-e a bevétel összegét az általam kifizetett köteles rész elég jelentős összegével?
Tisztelettel: V. I.
Az 1995. évi 117. tv. 62.§.-a alapján tudja kiszámítani a fizetendő összeget. A megszerzésre fordított költségekkel kell csökkenteni a bevételt (adóalapot). Tisztelettel: Dr. Mohos Gábor ügyvéd 1-2395434
Az édesanyám 1990-ben a nagymamám halála után 4 testvérével együtt örökölt egy banki hitelből épített házat, tartozással. A testvérei mind a 4-en édesanyámnak ajándékozták ezt az ingatlant, ő elfogadta de, soha nem került a nevére valamilyen oknál fogva. Az eltelt idő alatt közben a 4 testvérből már csak egy él és én voltam édesanyám egyetlen gyermeke és örököse. Volt hagyatéki tárgyalás a halála után, de én erről az ingatlanról nem tettem említést, akkor még nem is tudtam róla. A nagyszüleim halála után pár év múlva azt a házat nem lakta senki és nem fizette senki. Azt szeretném megtudni, hogy ilyen esetben engem terhelnek-e a tartozások, és jogilag egyáltalán van e valamilyen közöm az ingatlanhoz? Válaszát előre is köszönöm.
Az ingatlan tulajdoni lapját nézze meg, hogy megtudja, hogy ki a tulajdonos. Ha valamelyik törvényes örökhagyója a tulajdonos, akkor pót hagyatéki eljárás lefolytatását kérheti a közjegyzőtől. Tisztelettel: Dr. Mohos Gábor ügyvéd 1-2395434
Nagyszüleink halála után hárman öröklünk egy lakást. Ketten ugyanolyan arányban, harmadikunk csak a nagyanyai rész harmadát. Sajnos vele nem tudunk megegyezni. Mi eladnánk az ingatlant, ő viszont beköltöztetné a lányát, és minimális albérleti díjat fizetne nekünk. Mi ebbe nem szeretnénk belemenni. Mit tudunk tenni ebben az esetben?
A bérleti díjban mindenképpen meg kell állapodni. A társtulajdonos hozzájárulása nélkül, nem tudják eladni. Tisztelettel: Dr. Mohos Gábor ügyvéd 1-2395434
Öröklésjogi kérdéssel fordulok Önhöz. Özvegy, 89 éves apámra rátelepedett egy számomra ismeretlen nő, aki nem is tagadva, a családi vagyont akarja megszerezni. Az apám nevén van a lakása, pénze, amit nem is akar életében másra íratni.
A nő már elérte, hogy az apám a több évtizedes végrendeletét átírta, amiben az unokáit kitagadta. Olyan dolgokat tesz az apám, amiket nem szokott, a nő állítása, hogy az apám mindent úgyis úgy csinál, ahogy ő mondja. Milyen lehetőségek vannak ez ügyben? Kérem, segítsen! Köszönettel: Ildikó
Tisztelt Cím! Apja halála után, amikor a hagyaték megnyílik, megtámadhatja bíróság előtt a végrendeletet. Tisztelettel: Dr. Mohos Gábor ügyvéd 1-2395434
Kérdésem a következő. Köteles vagyok-e fizetni akkor, temetési költséget, ha a testvérem meghalt, akinek az önkormányzat fizette a temetését. / Hajléktalan volt./ Viszont van három gyermeke. Köszönöm válaszát. Szabóné.
A törvényes örökösök kötelezettsége, a temetés. Tisztelettel: Dr. Mohos Gábor ügyvéd 1-2395434
Tisztel Ügyvéd úr, azzal a kérdéssel fordulnék önhöz, hogy ez év novemberben édesapám elhalálozott. Nővérem, én és édesanyám vagyunk örökösök. Édesapám nevén volt egy telek, és édesanyámmal fele-fele arányban tulajdonosok voltak egy ingatlanon. Az a kérdésem, hogy milyen arányban van jogilag az öröklés. Van e rá mód , hogy mindent az édesanyám kapjon. Köszönettel: K.Zs.
A leszármazók, mint törvényes örökösök a hagyatéki tárgyaláson lemondhatnak a hagyatékról a túlélő házastárs javára. A hatályos törvény szerint, a túlélő házastárs a leszármazók mellett, egy gyermekrésznyit örököl. Tisztelettel: Dr. Mohos Gábor ügyvéd 1-2395434
Nagypapám meghalt ez év márciusában. A hagyatéki tárgyalás most volt, kb. 200 e forint értékű ingatlant és kb. 300 e forint értékű tartozást hagyott hátra. Nagymamám már régen meghalt, így egyedüli örökösei a két gyermeke volt. Ők mindketten visszautasították az örökséget. Felszólított bennünket a közjegyző, hogy nyilatkozzunk az örökléssel kapcsolatban, így mind a hat unoka nyilatkozott, hogy szintén visszautasítja az örökséget. Azt mondta a közjegyző, hogy így az állam örököl. Viszont nekem is és mindegyik testvéremnek vannak már gyermekei (mind kiskorú), tehát elvileg örökölhetnek nagypapám után, mivel dédunokák. Összesen 15 vér szerinti dédunokáról és egy örökbefogadott dédunokáról van szó. Meg szerettük volna tenni a nevükben is a visszautasító nyilatkozatot, de a közjegyző azt mondta erre nincs szükség, ők tovább nem mennek, az állam az örökös. Kérdésem az lenne, hogy ez így helyes? Biztos nem fognak kapni gyermekeink a későbbiekben olyan levelet, amiben közlik örökölték nagypapám ingatlanát és tartozását? Válaszát előre is köszönöm! Üdvözlettel: Bné M. I.
Tisztelt Asszonyom! Igen, helyesen mondta a közjegyző, nem öröklik a tartozást a dédunokák. Tisztelettel: dr. Mohos Gábor Ügyvéd Budapest XIII. ker.
Az alábbi kérdéssel fordulok Önhöz: Öt évvel ezelőtt tudtom nélkül eltartási szerződést kötött nővéremmel édesanyám. Ez akkor derült ki mikor felbontotta és a tudomásomra jutott. Szeretném megkérdezni milyen szerződést köthet édesanyám a nővéremmel, hogy engem teljes mértékben kizárjanak még a köteles részből is? Ketten vagyunk testvérek. Édesanyám egyedül él. Van egy családi ház a nevén, és már 85 éves. Előre is nagyon szépen köszönöm a válaszát. Tisztelettel: T. E.
A hagyaték megnyílása előtt, 10 éven belül adott ingyenes juttatásokat kell hozzászámítani a hagyatékhoz. Tehát a 10 éven belüli szerződéskötés esetén jár a köteles rész. Akkor nem jár a köteles rész, ha nincs betudási kötelezettség. Tisztelettel: dr. Mohos Gábor Ügyvéd Budapest 1134
Végrendeletből való kitagadás esetén a “g) a tőle elvárható segítséget nem nyújtotta, amikor az örökhagyónak szüksége lett volna rá” pontosan mit jelent? Mit lehet ebbe a pontba beleértelmezni, milyen segítségnyújtásról írnak itt? Várom szíves válaszát. Köszönettel: S. Iné
A 2013. V. tv. 7:6 §. (1) bekezdése sorolja fel az érdemtelenségi okokat, ami a kitagadás alapja lehet. Ott nem szerepel az ön által említett rendelkezés. Tisztelettel: dr. Mohos Gábor Ügyvéd Budapest XIII. ker.
Azzal a kérdéssel fordulok Önhöz, hogy a nagypapám 2014-ben meghalt és a hagyatékából kihagytak egy akkor 70 e Ft-ot érő autót. A biztosítást én fizettem és az önkormányzat felé is az adót. Most szeretnénk eladni az autót, ez milyen módon lehetséges? Merre induljak el ügyintézés gyanánt? Válaszát előre is köszönöm. Üdvözlettel Cné K. M.
Tisztelt Cím! Pót hagyatéki eljárást, kell ilyen esetben lefolytatni a közjegyzőnél. Tisztelettel: dr. Mohos Gábor Ügyvéd Budapest XIII. ker.
“Nem papírozott” élettársam telket vásárol. Szüleivel nem áll kapcsolatban. Én rengeteg munkát és pénzt fogok a telekbe tenni és ezért nem szeretném, ha ne adj’ isten meghalna a párom, akkor a szülei örökölnék az ingatlant. Részéről utód nem született. Nem tudjuk, hogy praktikusabb: felesben ráíratni a nevünkre és bármelyikünk halálával a másik örökli az elhalálozott részét? Vagy ezt egy külön szerződésbe foglaljuk, vagy írjon a párom egy végrendeletet ezzel kapcsolatban. Milyen illetékeket kell fizetnünk a fenti módozatokban? Köszönettel!
Tisztelt Cím! Végrendelet javasolt, mert nem törvényes örökös az élettárs, a 2013. évi V. tv. szerint. Az 1990. évi 93. tv. szabályozza, az illetékeket. Tisztelettel: dr. Mohos Gábor Ügyvéd Budapest XIII. ker.
Ezúton kérem segítségét az alábbiakban: A testvéremmel 1/2, 1/2 arányban örököltünk egy ingatlant 2011-be elhunyt édesapánk után, az anyukánk haszonélvezeti jogot kapott. 2016-ban édesanya is meghalt. A testvérem le van százalékolva, pszichiátriai intézetben él és évek óta én vagyok a gyámja. Szeretném az ingatlant eladni, kérdéseim:
– A gyámság miatt van-e valamilyen akadálya az értékesítésnek, kell-e intézkedést tenni, pl. gyámhatóság felé?
– A gyámság ideje alatt eddig keletkezett havi kiadásokat és most már az ingatlant terhelő pl. közmű illetve a temetés és egyéb felmerülő költségeket mind én fizettem. Lehet utólag az eladáskor érvényesíteni ezeket a kiadásokat a testvérem részéből? És ennek mi a módja?
– A telken egy bontandó komfort nélküli öreg kis házikó található, ilyen esetben ez minek minősül?
– Kell-e adót fizetni, és ha igen mennyit az eladás után, amennyiben nem veszünk másik ingatlant? Mi számít a megszerzés időpontjának: 2011 apa halála, tulajdoni lap szerint 2012 vagy 2016 az édesanya halála? Válaszát előre is köszönöm K.Cs
Tisztelt Cím! Gyámhivatal hozzájárulása szükséges az eladáshoz és az elszámoláshoz. Az ingatlan jellege rajta van a tulajdoni lap I. részén. Ha lakáscélú ingatlan, akkor a 2017-es eladás esetén nem kell fizetni adót az eladás után. Tisztelettel: dr. Mohos Gábor Ügyvéd Budapest XIII. ker.
Édesanyám végrendelet tartamát megkaptam. Kórházból kikerülve 3 hétig volt a testvérénél, majd meghalt. Kérdezném, milyen szabályok léteznek egy végrendelet esetében. Volt 2 tanú, aláírták, lakhely is megjelölve, de se szem. szám, se személyi ig. szám nem szerepelt, se ügyvédi aláírás, pecsét, és maga a tartalom is érdekes módon íródott. Ha minden igaz testvérének ajándékozta a házát, valószínű fél éve. Kérdem én a köteles részt megkaphatom, amit a 3 gyermekem részére szeretnék íratni. Nem is kapok semmiféle értesítést? Nem tudom, mit tegyek? Köszönöm válaszát: Tisztelettel. Mné E.
Tisztelt Cím! Végrendelethez nem kell ügyvédi ellenjegyzés. Aláírás elég a tanúk részéről. Köteles részre jogosult lehet. Végrendeletről bővebben>> Tisztelettel: dr. Mohos Gábor Ügyvéd Budapest XIII. ker.
Olyan kérdésben kérem ki jogi tanácsát, hogy, édesapám 2010.09.11-én elhunyt ezután, jó pár év után kaptam egy levelet az OTP Faktoringtól, hogy fizessem ki a hitelét, de mivel már közel 6 év eltelt a halála után megint kaptam levelet, de akkor már végrehajtás ügyében. A probléma ott van, hogy amikor a hagyaték volt ott nem tüntették fel, hogy tartozása volna. 6 év eltelt és még mindig ír az OTP faktoring, hogy fizessek ki majd 800 ezer Ft-ot. Tudtommal kezes kellet volna ahhoz, hogy hitelt vegyen fel. Ilyenkor mi a teendő? Mitévő legyek? Nem tudnék fizetni hisz nincs ennyim, van egy 7 hónapos kislányom, akivel gyeden vagyok. Abból vonhatják? Várom mi hamarabbi válaszát.
Tisztelettel: M. M.
Tisztelt Cím! Igen, vonhatják. Illetve, amennyiben ingatlant örökölt, akkor azt is végrehajtás alá vonhatják.
Édesapám elhunyt, aki 5 milliós tartozást csinált.
Az lenne a kérdésem hogy a szülői ház fele hivatalosan az enyém, a másik az övé.
Az hogy megkapjam az édes apám részét, ami 3 milliót ér, muszáj kifizetnem a tartozását?
Most úgy néz ki az államé lesz. És hogyan árusíthatják a házat, ha a fele az enyém ami tiszta.
Tisztelt Cím! Ha átvette vagy átveszi a hagyatékot, abban az esetben a tartozást is örökli. A hagyaték tartozásaiért a hagyaték tárgyaival felel a tartozások erejéig. Tisztelettel: dr. Mohos Gábor Ügyvéd Budapest XIII. ker.
Férjem Édesanyja elhunyt, hátrahagyva 1 millió Ft értékű ingatlanrészt és egy 250 ezer Ft tőkeösszegű, az örökhagyó életében összegyűlt kamatokkal együtt 950 ezer Ft-ra duzzadt hiteltartozást. A túlélő házastárs és 4 gyermekük (köztük a férjem) örököltek egyenlő arányban. Férjem ingyenesen átengedte örökrészét egyik testvérének, aki azt ajándékul elfogadta. A közjegyző állítása szerint ezzel a tartozás ráeső részét nem ruházta át, az továbbra is Őt terheli, habár örökrészéről lemondott. Kérdésem az lenne, hogy valóban így van-e? Válaszát előre is köszönöm! Tisztelettel: Kné T. E.
Tisztelt Cím! Igen, a tartozás őt terheli, mert elfogadta a hagyatékot és azt ajándékozta el. Tisztelettel: dr. Mohos Gábor Ügyvéd Budapest XIII. ker.
Édesapám őstermelő és van egy kisebb gazdasága. Szóbeli megegyezést tettünk azzal kapcsolatban, hogy ha segítek neki a gazdálkodásban, akkor én fogom örökölni az állatállományt, a tanyát és a gépeket. Én ezt a megegyezést több éve teljesítem is, de nem lehetek abban biztos, hogy Édesapám valamikor meggondolja magát.
Az lenne a kérdésem, hogy ezt a megegyezést valamilyen módon írásba, szerződésbe lehet e foglalni?
Tisztelettel K.D.
Tisztelt Cím! Igen, szükséges írásbeli végrendeletet írnia az örökhagyónak, mert a szóbeli végrendelet csak 30 napig érvényes. Vagy életjáradéki szerződést köthetnek. Tisztelettel: dr. Mohos Gábor Ügyvéd Budapest, öröklésjog
Nagymamám családi házának tulajdon részesedésében kérném a tanácsát, amit a Nagypapámmal közösen építettek. Papám halála után a részét 3 gyermeke örökölte. Mária, József és édesanyám. Elhuny édesanyám így öcsémmel ketten örököltük tovább a részét. József 2002-ben halt meg, örökös nélkül, így az ö részét hármunk között osztották meg. Mama tavaly hunyt el, ezt a részt is 3-an örököltük. Öcsém röviddel ezután hunyt el, örökös nélkül az ő részét én örököltem. Mindenki végrendelet hátrahagyása nélkül hunyt el, törvényes öröklés történt. Azt szeretném tudni most akkor a házban így mennyi részem lett, mert szeretnénk eladni és a család többi tagja azt mondja, hogy nekem csak 1/3-ad részem van a házban. Így nem értem, ha édesanyám még élne, akkor nem fele-fele arányban örökölnének, mint gyerekek? Előre is köszönöm válaszát: N. J.
Tisztelt Cím! Ezt az adott ingatlan tulajdoni lapjának elolvasása alapján tudja megállapítani. Tisztelettel: dr. Mohos Gábor Ügyvéd Budapest, öröklésjog
Van a nevemen egy ház, amit majd a fiam örököl, de egyelőre az ő kérése is, hogy ne írassam a nevére. Albérletbe lakott a barátnőjével, 2,5 éve vannak együtt. Kérdésem, van olyan jogszabály ami ha 5 évig együtt lennének örökölhet a lány valamit és ha úgy össze vesznének ki lehet e tenni? Előre köszönöm válaszát M. S.
Tisztelt Cím! Nincs ilyen jogszabály. Igen, ki lehet tenni, nem szerez használati jogot sem. Tisztelettel: dr. Mohos Gábor Ügyvéd Budapest, öröklésjog
Azzal a kérdéssel fordulok Önhöz, hogy a következő esetben mi a teendő:
Házasságom előtt hitelre vásároltam egy lakást, melynek a mai napig 1/1 tulajdonosa vagyok. Nem sokkal utána megnősültem és a feleségem ingatlanában élünk. A deviza hitelek kiváltása során a feleségem lett az adóstársam és az ő lakása is be lett vonva fedezetként. Most szeretném Őt bebiztosítani, hogy ha velem történik valami a hitel futamideje alatt, akkor ne maradjon adósságban és ne veszélyeztesse semmi az Ő lakását. Lehetséges-e, hogy rendelkezzek arról, hogy a hitel futamideje alatt bekövetkezett halálom esetén az ingatlan eladásából legyen rendezve a hitel és egyéb költségek, és csak a fennmaradó összeg képezze az örökösödés tárgyát? Mi az eljárás? Köszönettel K.I.
Tisztelt Cím! Erről rendelkeznie nem kell, mert az örökösök az adósságot is öröklik. Tisztelettel: dr. Mohos Gábor Ügyvéd Budapest, öröklésjog
Legyen szíves, tájékoztasson röviden arról, hogy van-e valami lehetőség arra, hogy a szüleim halála után adósságukat ne örököljem meg.
18 éves korom óta teljesen önellátó vagyok. Amint tudtam, elköltöztem otthonról, az életben való elindulásomat semmivel nem tudták támogatni. Szüleim elváltak, mindketten felelőtlen életet élnek. Nem tartjuk a kapcsolatot, csak nagyon ritkán beszélünk, vagy találkozunk, ha “muszáj”. Csak adósságot örökölnék utánuk esetleges haláluk után, amit nem szeretnék. Mit lehet ilyenkor tenni? Köszönettel: B A.
Tisztelt Cím! A hagyatéki tárgyaláson visszautasíthatja az örökhagyó hagyatékát az örökös. Tisztelettel: Dr. Mohos Gábor ügyvéd Bp.
Édesapám halála után volt élettársa a bankszámláján lévő pénzt átutalta magának. A hónap végén lesz a hagyatéki tárgyalás, mit lehet ilyen esetben csinálni.
Amennyiben a túlélő házastárs javára haláleseti megbízást kötött a számlatulajdonos, abban az esetben a számla tartalma nem képezi részét a hagyatéknak. Ha közös számla volt, akkor a felére tarthat igényt a leszármazó. Ha volt végrendelet, abban az esetben a törvényes örökrész 1/3-ra (köteles rész) tarthat igényt a törvényes örökös. Tisztelettel: Dr. Mohos Gábor ügyvéd Bp.
Személyes jogi tanácsadás, Budapesten, 10.000.-Ft/ megkezdett óra. Foglaljon időpontot! 06-1 239 5434
Édesapám augusztus 18-án elhunyt. A hagyatéki leltár felvétele megtörtént, mivel én vagyok az egyedüli örököse ezért a szükséges adatok bejegyzésre kerültek.
Édesapám két lakást is hagyott rám, amely lakás egyike két szoba hall, a másik egy egyszobás garzon.
Szeretnem megkérdezni Önt van e arra lehetőségem ha a közjegyzőnél megjelenek hogy a nagyobb lakást az én nevemre a kisebbet pedig a leányom nevére átírják. A közjegyző ezt nekem megteszi, és ha igen ez milyen költségekkel járhat? Jelen kell e lennie a leányomnak vagy a közjegyző elindítja és egy későbbi időpontban kell majd ezeket intézni. Köszönöm szépen válaszát ! M. R.
Tisztelt Cím! Nem írathatja át a hagyatéki tárgyaláson. Mindegyik ingatlannak az örökös lesz a tulajdonosa és miután bejegyezték az örökös tulajdonjogát, utána ön oda ajándékozhatja a gyerekének. Tisztelettel: Dr. Mohos Gábor ügyvéd Bp.
Az első kérdésem az lenne, hogy a férjem részt vehet-e anyukám hagyatéki tárgyalásán? Második: a férjem képviselhet-e engem a hagyatéki tárgyaláson? A következő kérdésem pedig a temetéssel kapcsolatos. Az anyukámat köztemetéssel tudtam volna eltemettetni. Ezt el is mondtam a temetkezési vállalkozónak. A nagynéném azt mondta a temetkezési vállalkozónak, hogy ő ezt nem engedheti meg és ő rendezte a temetést! Azt kérdezem, hogy ebben az esetben kötelességem kifizetni a temetési költségeket a nagynénémnek? Köszönettel!
Tisztelt Cím! A nagynéni, hagyatéki hitelezői igényt terjeszthet elő az örökössel szemben. Tisztelettel: Dr. Mohos Gábor ügyvéd Bp.
Férjem nagynénje Kanadában, 2015. november elején meghalt. Megtörtént a hagyatéki eljárás, férjem részére most az idén augusztus 10-én át is utaltak 5.3 millió Ft-ot.
– Kell-e örökösödési adót, illetéket fizetnünk? Sajnos nem tudjuk, hogy az átutalt pénz Kanadában már adózott-e, vagy nem.
– Valóban igaz-e az, hogy amennyiben lakásvásárlásra fordítjuk az összeget, akkor nem kell utána illetéket fizetni?
– Valaki azt mondta, hogy lakásvásárlásnál is 1 éven belül fel kell használni a teljes összeget. Az egy év mitől számít – ha ez így van-, a halál napjától, vagy a hagyaték átutalásának napjától? (Ha a halál napja, akkor igen rövid időnk maradt.)
– Amennyiben illetéket kell fizetnünk (ha jól tudom 33%) akkor, lehet-e részletfizetést kérni?
Tisztelettel Jné N. B.
Tisztelt Cím! A magyar illeték törvény szerint 21 % az ingóság öröklési illetéke.
Bármire felhasználhatják, bármikor. Ebből az összegből vásárolt ingatlan nem illetékmentes az 1990. évi 93. tv értelmében. Tisztelettel: Dr. Mohos Gábor ügyvéd Bp.
Szeretném megtudni, hogy az egyik szülő földterületét, ki örökli. Házastárs vagy gyermek? Válaszát várva. Köszönettel
Amennyiben a hagyaték 2014. március 15.-e után nyílt meg, akkor a 2013.-évi V. tv. , rendelkezéseit kell alkalmazni.
E szerint a túlélő házastárs egy gyermekrésznyit örököl az elhunyt házastárs hagyatékából. Tisztelettel: Dr. Mohos Gábor ügyvéd Bp.
Volt élettársammal közösen vettem fel hitelt. Én, mint adóstárs szerepeltem, haszonélvezeti jogom miatt. Ö időközben elhunyt, 3 örököse van. Őket nem szerepeltetik adósként. A hitelből gépkocsi lett vásárolva, kapcsolatunk megszakadt, de ő fizette, mivel a gk. nála maradt, sőt az örökösei is fizették halála után, 2 évig. A visszafizetés nem is volt köztünk vita tárgya. Menyiben veszélyezteti a haszonélvezeti jogomat a bank jelenlegi álláspontja, ugyanis, felszólítottak a visszafizetésre. Mit tegyek. Anyagi helyzetem miatt a fizetésre képtelen vagyok. A haszonélvezeti jogom gyakorlását is meggátolják az örökösök. Jelenleg egy ismerősömnél lakom. Én nem örököltem semmit, a gk. jelenleg is az örökösöknél van. A hagyaték jogerőssé 09. hóban fog válni. 15 napot adott a bank a hitel rendezésére. 2015.04 hóig fizették. Az örökösökkel megegyezésre esély sincs semmilyen szempontból. Válaszát Tisztelettel köszönöm. Bné
Tisztelt Cím! Ilyen esetben az adóstárs köteles a tartozást visszafizetni. Ön hagyatéki hitelezői igényt terjeszthet elő az örökösökkel szemben. Tisztelettel: Dr Mohos Gábor ügyvéd Bp.
Nekem örökléssel kapcsolatban lenne kérdésem. 4 éve vagyok házas, amikor összeházasodtunk házassági szerződést írtunk. Részemről az került bele, hogy édesapám nevén lévő önkormányzati lakást, később én megvásárolom az én nevemre és ez a házasság előtti bevitt vagyonomnak tekinthető. Ez meg is történt és most már a nevemen van tulajdonosként, igaz a házasságunk ideje alatt vettem meg. A kérdésem az lenne, ha elhalálozom, akkor, ez a tulajdonjog a szüleimre fog visszaszállni vagy a férjemre? Házassági szerződést figyelembe fogják venni és az egyértelmű ilyen esetben, hogy a szüleimé lehessen? Gyerek nincsen. Köszönöm a válaszát előre is! Tisztelettel! Mónika
Tisztelt Cím! A Ptk. törvényes öröklés szabályai szerint a hagyaték felét a túlélő házastárs, felét a szülő kapja. Tisztelettel: Dr Mohos Gábor ügyvéd Bp. Ingatlanjog
A kérdésem hogy ha lemondtam apám után örökölt ház részemről és anyám a fő haszonélvező egy kertes házban és nővérem a tulaj vagyis neki ajándékoztam a részemet hogy édesanyám után örökölhetek, vissza kaphatom e a részem? Köszönöm szépen, ha válaszol a kérdésemre. Tisztelettel Cs. Z.
Tisztelt Cím! Az édesanyja tulajdonában álló tulajdoni hányadnak, az önre, mint örökösre eső hányadát fogja megörökölni. Tisztelettel: Dr. Mohos Gábor ügyvéd Bp.
Apósom 2016. júniusban elhalálozott. Házastársa él. Házasságukból egy gyermek született (néhai férjem) aki 1992 évben szintén elhalálozott. Férjemmel kötött házasságunkból két gyermekünk született, mind ketten élnek. Apósom hagyatéka mindössze egy társasházi lakás ingatlan 1/2 része, valamint egy kb. 600 m2 zártkerti ingatlan 1/1 arányban. Nos, a kerttel kapcsolatban szeretnék segítséget kérni, miután sem az anyósom, sem a gyermekeim nem tartanak igényt ezen kert ingatlanra, csak a társasházi lakás, 1/2 részére. Van-e valamilyen megoldás arra nézve, hogy ezen, zártkerti ingatlant ne örököljék. Le tudnak-e mondani, esetleg a Magyar Állam javára? Milyen lehetőségük van? Köszönöm szépen előre is szíves segítségét, munkájához nagyon sok sikert, jó egészséget kívánok. Üdvözlettel: T. T.
Tisztelt Cím! Csak az egész hagyatékot lehet visszautasítani, részleges visszautasításra nincs lehetőség.
Élettársi kapcsolatban éltünk 20 évig. Házasságkötésünk után néhány hónappal kiderült, hogy feleségem sajnos súlyos gyógyíthatatlan betegségben szenved. Halála bekövetkezése esetén a közösen lakott és a feleségem tulajdonában levő ingatlan haszonélvezeti joga, tulajdonjoga kit illet, ha gyermekünk sajnos nem született és feleségem édesapja és testvére él. Válaszát köszönettel várom: N. J.
Tisztelt Cím! A túlélő házastársat holtig tartó haszonélvezeti jog illeti a közösen lakott lakáson. (Az élettársat nem illeti meg a törvény alapján a holtig tartó haszonélvezeti jog.) Ha nincs gyermek, a szülővel közösen örököl az özvegy házastárs. Dr Mohos Gábor ügyvéd Bp. Ingatlanjog
Haszonélvezettel kapcsolatban szeretnék érdeklődni. Meghalt édesanyánk, hárman vagyunk testvérek és az öcsénk, lezárta a házat! Közölte, hogy nem mehetünk be, sem lakni sem az ingóságokat eladni, rendezni /ingóságok talán értékesebbek, mint a ház/ Megtudtam, hogy bejárnak és már el is vittek dolgokat! Mit tehetünk, hogy a jogos részünkhöz hozzájussunk akár a ház akár az ingóságok tekintetében. Mi eladnánk és osztozkodnánk az ingatlan és ingóság ügyében is, de sajnos öcsénk nem hajlandó semmihez hozzájárulni. Kérem szíves válaszát Sz. Zs.
Tisztelt Cím! Ha jól értem, mindannyian állagörökösök. Azaz hármuk tulajdonába fog kerülni az ingatlan a hagyatéki tárgyalás eredményeként. Az ingóságok vonatkozásában hagyatéki hitelezői igényt terjeszthetnek elő az örököstárssal szemben. Az ingatlanon fennálló közös tulajdont (miután a hagyatékátadó végzés alapján bejegyezték a tulajdonukat) bírósági úton lehet megszüntetni, hogy amennyiben nem állapodnak meg, akkor a bíróság kényszer árverést rendelhet el. Tisztelettel: Dr Mohos Gábor ügyvéd Bp. Ingatlanjog
Keresztanyám elhunyt áprilisban, gyermeke nincs, a férje meghalt. Szülei, testvérei, rég meghaltak a rokonokkal semmilyen kapcsolata nem volt, hosszú évek óta én gondoztam őket, ezért engem jelölt meg örökösként. Sajnos ismételten kórházba került és az orvosa elindította a gyámságot, ezért a bíróság részleges gyámság alá helyezte, és én voltam a gondnoka, de amikor a végrendelet készült ő még nem volt gyámság alatt. A kérdésem az, hogy érvényes-e a végrendelet?
Tisztelt Kérdező! Ezt a bíróság fogja megállapítani, ha megtámadják a végrendeletet, vagy a közjegyző érvénytelennek minősíti és ön indít pert az érvényesség megállapítása iránt. Dr. Mohos Gábor ügyvéd Bp. Ingatlanjog
Örökléssel kapcsolatos kérdéssel fordulok Önhöz. Egyedülálló nő vagyok. Férjem, élettársam, gyermekem nincsen. Édesapám él már csak, és van egy öcsém (édestestvér). A jelen törvényi szabályozás szerint ki örökölne utánam, ha meghalnék? Válaszát előre is köszönöm! Tisztelettel Cs. A.
Tisztelt Hölgyem! A felmenője örököl Ön után. (az apja) Dr. Mohos Gábor ügyvéd Bp. Ingatlanjog
A férjem édesanyja elhunyt és testvérével 50-50 %-ban örököltek egy 58 nm-es ingatlant. A férjem megvásárolta a testvérétől az örökölt ingatlan részét. Kérdésem az lenne, hogy kell-e illetéket fizetni ebben az esetben, hiszen közeli rokontól vásárolta az ingatlan részt és mindketten egyenes ági leszármazottai az elhunytak. Első lakás és 45 éves a férjem, 1\1 tulajdonos. Nincs más ingatlan, nem is volt. Köszönöm a választ! Tisztelettel Uné V. B.
Igen, kell fizetni, 4% a visszterhes vagyonszerzés illetéke. (öröklési illetéket nem kellett fizetnie.) Illeték kedvezmény bővebben>> Dr. Mohos Gábor ügyvéd Bp. ingatlanjog
Megpróbálok rövid lenni. Édesapám elhunyt tavaly. Nővéremmel visszautasítottuk a hagyatékot a tárgyaláson. Vagyis édesanyánknak ajándékoztuk, mivel a közjegyző ezt ajánlotta legjobb megoldásnak, ő pedig elfogadta. Sajnos ez év februárban édesanyánk is meghalt. Még nem volt hagyatéki, de vissza fogjuk megint utasítani a hagyatékot. Illetve az érdekelne, ha most a hagyaték a szülői ház, édesanyám szülői házának negyede/A/, az apánk szülei házának negyede/B/, illetve az összes tartozás. Apai nagymamám el szeretné adni a lakását /B jelűt/. De ha visszautasítjuk a hagyatékot, akkor az államé lesz (tájékoztatott a közjegyző, hogy a gyerekeink örökölnének visszautasítás esetén, ehhez még a gyámhivatal engedélye kell.) az egész hagyaték, de akkor nagymamám, hogy fogja tudni eladni a lakását? Fele az övé, negyede a nagybátyámé, negyede pedig a mostani hagyatékival az államé lesz. Vagy lehet majd a tárgyaláson azt mondani, hogy visszautasítom a hagyatékot, de a B ház részét pl. nagybátyámnak ajándékozom? Köszönöm válaszát. Vné Réka
Tisztelt Hölgyem! Csak az egész hagyatékot lehet visszautasítani. Dr. Mohos Gábor ügyvéd Bp. ingatlanjog
Személyes jogi tanácsadás, Budapesten, 10.000.-Ft/ megkezdett óra. Foglaljon időpontot! >> 36-20-354 8963
Problémával fordulok önhöz, mert édesapánk meghalt tavaly, de 3 pénzintézetnél volt hiteltartozása. 4-en vagyunk örökösök. Hagyatéki tárgyalás még nem volt. Kérdésem hogyan lehet elintézni, hogy ne kelljen nekünk fizetni? A baj még, hogy én örökös vagyok, a férjem az egyik adós társ. Mit lehet ilyenkor lépni? Válaszát előre is köszönöm Tisztelettel Sné R.
Tisztelt Cím! Ilyen esetben a hagyaték visszautasítása valószínűleg nem megoldás. Az örökös az örökhagyó tartozásaiért elsősorban a hagyaték tárgyaival, a hagyaték erejéig felel. Tisztelettel: Dr Mohos Gábor ügyvéd 36-20-354 8963
Örökléssel kapcsolatosan kérem segítségét. Van egy banknál számlám melyhez, tartoznak befektetések, azonban a befektetett pénz a szüleimé (õk nem kívántak külön számlát nyitni), a kérdésem, hogy ha a végrendeletemben kikötöm, hogy az a pénz nem az enyém, akkor is halálomkor, a hagyaték részét fogja képezni a befektetés is, mivel a nevemen van? Anyukámnak egy banknál van széfje, melyben a saját dolgai vannak, de meghatalmazottként szeretne megjelölni.Amennyiben én, mint meghatalmazott korábban meghalok, mint a tulajdonos, akkor a széf tartalma az én hagyatéki eljárásom során számításba lesz véve, vagy mivel a tulaj él, így 100%-ban az övé marad? Köszönettel: K.T.
Tisztelt Hölgyem! Minden a hagyaték része, ami az örökhagyó nevén van és nincs haláleseti megbízás. Ha a széf nem az örökhagyó nevén van, akkor nem része a hagyatéknak. Tisztelettel: Dr Mohos Gábor ügyvéd 36-20-354 8963
Személyes jogi tanácsadás, Budapesten, 10.000.-Ft/ megkezdett óra. Foglaljon időpontot>>
Édesapámnak volt egy elõzõ házassága, amibõl született egy fia (43 éve). Édesapám és az akkori német felesége elváltak, édesapám, pedig nem láthatta a fiát, így hazajött Magyarországra. Édesapám és fia 40 éven át nem tartották a kapcsolatot. Mivel én kíváncsi voltam, ki a féltestvérem, megkerestem Facebookon, és felvettem vele a kapcsolatot. Édesapám is elkezdett vele e-mailezni, de nem találkoztak. Édesapám egyetlen vagyontárgya az édesanyámmal közösen szerzett lakás, tehát édesapám részesedése ebbõl 50%. Ha õ meghal, a féltestvéremet ebbõl megilleti bármi is? Illetve édesapám rendelkezhet úgy, hogy kizárja õt az örökségbõl? Ennek mi a menete és anyagi vonzata az én családomra nézve? Válaszát elõre is hálásan köszönöm! Üdvözlettel: H.D.
Tisztelt Hölgyem! Az örökhagyó leszármazói törvényes örökösök. Végrendelkezés esetén a kizárt, de nem kitagadott törvényes örökös köteles részre jogosult, ami a törvényes örökrész 1/3-a. Tisztelettel: Dr Mohos Gábor ügyvéd 36-20-354 8963
Nagymamámmal Öröklési szerződést kötöttem (1.5 éve), melyben mindent rám hagyott. Más örökös nincs. A földhivatali bejegyzésben úgy szerepelek, mint aki hozzájárulása nélkül az ingatlan nem értékesíthetõ. Január elején a mamám elhunyt.Szeretném a lakást mihamarabb eladni, mert a munkám külföldre szólít. A hagyatéki végzés előtt átíratható-e a lakás a nevemre, vagy mindenképpen meg kell várnom a tárgyalást. Tisztelettel: Sz. M.
Tisztelt Hölgyem! Szerintem, meg kell várni a hagyatéki tárgyalást. Ha majd a nevére kerül az ingatlan, meghatalmazhat valakit, aki az Ön nevében aláírja az adásvételi szerzõdést. Tisztelettel: Dr Mohos Gábor ügyvéd 36-20-354 8963
Testvérünk 10 hónapja elhunyt. A hagyatéki eljárásra a mai napig nem került sor. Tulajdonunkban van egy -szüleinktől örökölt-ingatlan, amit szeretnénk értékesíteni. Lehetővé válhat az értékesítés és a vonatkozó hányad letétbe helyezése? Kérem válaszát,
mindenképpen meg kell várnunk a hagyaték rendezését, időkorlát nélkül? Tisztelettel várom válaszát. N. Zné
Tisztelt Asszonyom! Meg kell várni, amíg a tulajdoni lapra bejegyzett tulajdonosa lesz, az elhunyt személy tulajdoni hányadának. Tisztelettel: Dr Mohos Gábor ügyvéd 36-20-354 8963
Édesapámtól örököltem egy telek 1/2 részét. Tartozás is van rajta. Mivel elajándékozom a másik örökösnek a részem, a tartozást neki kell fizetni? Köszönõm válaszát!
Tisztelt Cím! Ilyen esetekben a hagyatéki tárgyaláson az örökös visszautasítja a hagyaték ráeső részét és ezzel a résszel nõ a másik örökös hagyatéka. Így az, az örökös felel minden tartozásért, aki átvette az örökséget. Ha Ön nem utasította vissza a hagyatéki tárgyaláson, tehát már átvette az örökséget, akkor, egyenes ági rokonnak (leszármazó vagy felmenő) tudja illetékmentesen ajándékozni az önre eső tulajdoni hányadot. Ilyenkor a bejegyzett terheket az új tulajdonosnak kell visszafizetnie. Tisztelettel: Dr Mohos Gábor ügyvéd 36-20-354 8963
1940 -es években épült ingatlan háromnegyed része a feleségemé volt, édesanyja elhalálozása után (2015. december) örökölte a hiányzó negyed részt, így az egész ház a nevére került. Most szeretnénk eladni. Az eladási ár kb.: 80 millió Ft lenne. Kérdésem az, hogy ebben az esetben mennyi, és milyen adót kell megfizetni? Tisztelettel: Z. M.
Tisztelt Cím! Az 1/4-ed tulajdoni hányadra jutó bevétel után kell, 15% jövedelemadót fizetni. Tisztelettel: Dr Mohos Gábor ügyvéd 36-20-354 8963
Egy hagyatékkal kapcsolatos ügyben kérném a segítségét! 21 évet éltem élettársi viszonyba, de 2011be meghalt az élettársam van egy ingatlanunk, ami fele-fele arányban van a tulajdonunkban. Közös gyerek nem születtet, de az elõzõ házasságából az élettársamnak van két gyereke. Akik az apjuk után örökölték a fele ingatlant. Volt értékelés, aminek a felét ki fizettem volna az örökösök részére, de õk ezt nem fogadták el. (mert kevesellték) Azt szeretném megtudni, hogy milyen jogom van nekem és nekik az ingatlanon. Én itt lakom. Õk esetleg beköltözhetnek, az én bele egyezésem nélkül? Milyen jog illet meg az élettársam után, van-e haszonélvezetem az élettársam részén? Én szeretném megtartani az ingatlant, de nem szeretnék velük egy lakásban élni. Mit tehetek ? Elõre is köszönöm.
Tisztelt Cím! Azt ön tudhatja, hogy van-e haszonélvezete, mert ha van, akkor a tulajdoni lapra be van jegyezve. (ha az élettársa még életében az ön részére bejegyeztette a haszonélvezeti jogot) Hivatalból, önnek nincs özvegyi joga. Ha van haszonélvezeti joga, akkor a tulajdonostárs az ön engedélyével költözhet be. Tisztelettel: Dr Mohos Gábor ügyvéd
A szüleim a megszületésem után néhány hónappal elváltak (közel 40 éve) és úgy nõttem fel, hogy az apámat nem ismerem, Az a kérdésem, hogy halála esetén örökölhetünk tõle bármit is. Ha mégsem él, elévül-e az öröklés? Amennyiben született még gyereke (úgy tudom igen), akkor hogyan módosul az öröklés? Válaszát, elõre is köszönöm!
Tisztelt Cím! Igen, az örökhagyó minden leszármazója törvényes örökös. Ha másra végrendelkezett az örökhagyó, akkor köteles részre jogosultak a törvényes örökösök. A 2013. évi V. tv.(új Ptk.) szerint a köteles rész a törvényes örökrész 1/3-a.
Édesanyám és apukám elváltak, majd összeházasodtak, mind a kettőnek előttem volt már 2-2 gyermeke. Édesanyám viszonylag korán meghalt, ekkor édesapám visszatért korábbi feleségéhez. Vettek közösen egy új lakást, összeházasodtak. Majd édesapám is meghalt, ekkor a lakás felét (3/6) nevelő anyukám örökölte a másik felét pedig 1/3 – 1/3 arányban a nevelő anyukám gyermekeivel, féltestvéreimmel közösen örököltük. Az lenne a kérdésem, ha a nevelő anyukám meghal, akkor az ő tulajdonrésze 1/3 – 1/3 arányban oszlik meg közöttünk vagy abból már csak féltestvéreim örökölnek? és ebben az esetben 2/12 lesz az én tulajdoni részem, nekik pedig 5/12; 5/12? Válaszát előre is köszönöm, Üdvözlettel: T. V.
Tisztelt Cím! Az örökhagyó törvényes örökösei örökölnek, ha nincs végrendelet. Törvényes örökös az egyenes ági leszármazó és az örökbefogadott gyerek. Ha nem fogadták örökbe, akkor nem törvényes örökös. .
Van egy ingatlan, ami anyósomé, ebben lakunk mi is: párom, gyermekünk, és én. Anyósomnak van még egy gyermeke, aki külön él. Az évek során számos újítást, átalakítást végeztünk a házon, növelve ennek értékét. Anyósom halála esetén az ingatlannak ugyanúgy 1/2-e járna a párom testvérének, aki nem járult hozzá semmihez? Vagy részünkről számlákkal bizonyítva lehet más megoldás? Illetve még azt is szeretném kérdezni Öntől, hogy ha ne adj isten a párommal történne valami (haláleset), de még anyósom él, akkor mi lenne velem, mennem kellene a házból a gyermekemmel? Válaszát előre is köszönöm!
Igen, a felét a testvér jogos örökös.
Ráépítés jogcímén a házastársa tulajdonjogot szerezhet az ingatlanban, erről okiratot javasolt készíteni és azt benyújtani a földhivatalba. (Ezt a tulajdonjogot a gyerek és a házastárs örökli.).
A kérdésem a következő: Az örökhagyó jelenleg is él, gyermektelen. Végrendeletben 3 rokonára fogja hagyni a lakását. Az egyik örökös meghalt. A kérdés, hogy az elhunyt részét a gyermekei öröklik-e, vagy a 2 örökös között osztják el a lakást? Köszönöm válaszát! C.K.
Tisztelt Hölgyem! A kieső örökös helyén az örökös utódai örökölnek.
Már egy éve megörököltünk egy ingatlant, aminek az 1/5 része az enyém. Az ingatlanon a nagymamám haszonélvezeti joga is rajta van. Többször is említettem, hogy a részemet el szeretném adni, de eddig nem reagált rá egyik testvérem sem. Az lenne a kérdésem, ha a többi tulajdonos nem tudja, vagy nem akarja megvenni, akkor mit tudok tenni? Így tudom értékesíteni? Ami még fontos lehet, hogy két tulajdonos használja, benne laknak. Előre is köszönöm válaszát.
Tisztelt Cím! Nincs, aki megvegye a tulajdoni hányadot. Azért nem tudja eladni, mert senki nem akar tulajdoni hányadot venni egy lakott ingatlanban. Esetleg később, ha megszűnik a haszonélvezeti jog és a többiek, el akarják adni akkor, a vevőtől megkaphatja az 1/5-öd árát.
Az alábbi kérdéssel fordulok Önhöz: Feleségem édesapja a nyáron elhunyt. Kb. 20 éve nem is látták egymást a szülők válása után. Az öregnek van 4 saját és 2 felvállalt gyereke apasági elismerő nyilatkozattal, több házasságból. Az addig rossz anyagi körülmények között élő apát a gyerekek által összeadott pénzből temették el. Felvették a hagyatéki leltárt, volt egy kis (szinte értéktelen) üdülőövezeti házikója (ahol lakott) és egy kis építési telke. Ezeken is és ingatlanfedezet nélkül is több millió forint tartozása volt az öregnek, amelyek jóval meghaladják az ingatlanok értékét. Most jött értesítés a közjegyzőtől, hogy kitűzte a tárgyalást és kb. 62.000 Ft lesz a költség. A gyerekek nem akarnak örökölni, se telket, se tartozást, se közjegyzői díjat fizetni. Hogy tudunk lemondani, (akár az állam javára) és elkerülhető-e a fizetés? Köszönettel és tisztelettel: N.I.
Tisztelt Uram! A közjegyzői díjat ki kell fizetni. A hagyatékot a tárgyaláson vissza lehet utasítani.
A házastárs öröklésével kapcsolatban lenne kérdésem. 40 éves vagyok, egy 14 éves gyermekem van, akivel 50-50 %-ban tulajdonoljuk a családi házunkat, melyen 100 % haszonélvezeti jogom van. Gyermekem édesapja 2009-ben elhunyt, 2014-ben új házasságot kötöttem, férjem 42 éves és külföldi állampolgár. Jó a viszonyunk, nyilván ezért kötöttünk házasságot és a gyermekemmel is kifejezetten jó kapcsolatban van, a vagyon azonban teljesen más kérdés. Olvasom, hogy az új PTK szerint esetleges halálom esetén a férjemet is megilletné „egy gyerek” rész a családi házunkból. Ami jelen esetben a FELE, ha jól értelmezem. Szeretnék tiszta helyzetet teremteni. Természetesen nem kívánom a férjemet hajléktalanná tenni idős napjaira, ha úgy alakulna, ezért a családi házért azonban a gyermekem édesapja és én dolgoztunk meg. Úgy gondolom, úgy igazságos a gyermekemmel, ha az édes szülei által épített, kifizetett családi házat kizárólag õ fogja egy napon 100 %-ban tulajdonolni. A férjem algériai állampolgár, 6 testvére van és nagyon sok unokahúga, unokaöccse. Tartok tőle, ha a férjem örökölne tőlem, majd esetleg ő is elhalálozna, valamely élelmes rokon szeretné megkapni az örökrészét, lehetőleg pénzben. Annak, pedig nem fogom kitenni a gyermekemet, hogy egy idegen nyelvű rokonsággal huzakodjon, fizessen valamiért nekik, ami sosem volt az övék. Tisztelettel kérem a tanácsát, milyen megoldást javasol, merre induljak el. Megoldást jelentene-e az ajándékozás gyermekem részére, várjam-e meg vele, amíg nagykorú lesz, mert a gyámhatósági körök mindig elég nehézkesek és költségesek, felülírhat-e egy közjegyző előtt tett végrendelet egy törvényt, vagy egyáltalán mi lehet a számunkra a megoldás. Nagyon várom megtisztelő válaszát,
Tisztelt Cím! Végrendelkezhet és ebben az esetben csak köteles részre jogosult a törvényes örökös. Az ajándékozás jobb megoldás nagykorúság elérésekor, de a lakhatását úgy biztosíthatja a saját részére, ha a haszonélvezeti jogát megtartja, az elajándékozott 50%-ra is. (a haszonélvezeti jog nem örökölhető)
Két testvér örökölt egy házat. Hagyatéki eljárás még nincs Minden bizonnyal 50-50%-ban lesznek örökösök. Kérdéseim, mi a módja, ideje, szabálya annak, ha az egyik kivásárolná a másikat. Sőt aki megszerezte a 100% tulajdonjogot, azt gyermekének szeretné ajándékozni. Megegyezhetnek-e a hagyatéki eljárás előtt, ill. mivel járnának jobban, az anyagiakat figyelembe véve? Az, aki ajándékozni akar, mikor és milyen lépéseket tegyen. Felmerül a kérdés, hogy az említett gyermek vásárolja-e ki a fél házat az örököstől és így ö lesz a tulajdonos, mivel a másik felét ajándékba kapja majd? Ebben és az összes lehetséges megoldás esetében, hogy alakul az adózás, az illeték mindenki oldaláról nézve. Köszönöm válaszát Tisztelettel: B.K.
Tisztelt Kérdező! Bármilyen szerződést az adott tulajdoni hányadra a tulajdonjog bejegyzését követően lehet kötni. A felek döntik el, hogy milyen áron kötnek szerződést. Ajándékozni azután lehet, ha a majdani ajándékozó tulajdonos lett. Ha nagykorú a gyermek, ő kötheti meg az adásvételi szerződést az eladóval és fizet 4% vagyonszerzési illetéket. Egy ajándékozási szerződés költségeit lehet megspórolni, ha a hagyatéki eljáráson az ajándékozni szándékozó visszautasítja az örökséget, így a következő leszármazó (a gyermeke) lesz az örökös, (ha unokaként örököl, nem fizet örökösödési illetéket). Az eladó fizet 15% jövedelemadót, a tiszta bevétele után.
2015. 11.17.
Problémám a következő: Édesapám beteg lett, nincs teljesen beszámítható állapotban. Van két testvére, akik már majdhogynem el is temették. Édesapám nevén van egy ház, amiben felnőtt és lakik a mai napig is, valamint egyéb dolgok (autó, stb.) Nem vele élek már kiskorom óta. Kérdésem annyi lenne, hogy abban az esetben, ha nem hagyott végrendeletet, akkor rám, mint egyetlen gyerekére öröklődik minden, ami a nevén van, vagy a testvérei esetleg tudnak-e valamit variálni? Válaszát előre is megköszönve tisztelettel: H. R.
Tisztelt Uram! Végrendelet hiányában a törvényes öröklés rendje szerint öröklődik a hagyaték. Tisztelettel: Dr Mohos Gábor ügyvéd2015.09.18.
Azzal a kérdéssel fordulok Önhöz, hogy én és a 2 testvérem örököltünk egy lakást, még nem volt meg a hagyatéki tárgyalás de addig szeretnénk kiadni albérletbe. A kérdésem, hogy hagyatéki tárgyalás előtt, kiadhatjuk a lakást hivatalosan? Kérem szíves válaszát. Köszönettel
Tisztelt Cím! Önök még nem tulajdonosok ezért nem köthetnek bérleti szerződést. Tisztelettel: Dr Mohos Gábor ügyvéd
A következő kérdésekben szeretném a segítségét kérni: 2013-ban elhunyt édesapám. Az ő és 2. feleségének tulajdonában lévő ház felét örököltük a testvéremmel (Hagyatéki tárgyalás után lett megállapítva az öröklés.) 2015. januárjában elhunyt édesapám felesége is. Az ő tulajdonában lévő ingatlanrészt a lánya örökölte. Hagyatéki tárgyalás nem volt, semmiféle értesítést nem kaptunk. Csak ő kapott egy hagyatéki végzést, amit elküldött nekünk. A fél házrész az ő tulajdona lett. A testvérem és én nem szeretnénk megtartani az ingatlant, viszont a másik tulajdonos igen. Ő hajlandó lenne kifizetni a ház felét részünkre, viszont hónapok óta nem jelentkezik, „mert nem tudja mi az ügyintézés menete. „Kihez fordulhatunk a ház értékének megállapításához, kinek kell ezt kezdeményezni? Válaszát és segítségét előre is köszönöm! Üdvözlettel: J. Cs.
Tisztelt Hölgyem! A hagyatéki végzésben benne van az ingatlan értéke. Az adásvételi szerződés megkötése ügyvéd köteles. A vevő bízzon meg egy ügyvédet.
Édesanyám férje meghalt. Férjének volt két lánya, akik az örökösödési eljárásban pokollá tették édesanyám életét. Lezárult az eljárás, anyu maradt továbbra is a lakásban, ami fele tulajdonban az övé volt. Majd addig zaklatták, míg eladta a lakást és kifizette őket. Most az egyik lány polgári perben perli anyut, hogy hol vannak az eldugott/eltitkolt milliók. Régebben már jöttek azzal, hogy anyu a pénzéért ment hozzá (55 évesen) A kérdésem, hogy ezt meddig kell tűrnie? Hány per jöhet még? Mit tegyünk? Nagyon köszönöm! Hajnalka.
Kedves Hölgyem! A perben kifejtheti az álláspontját az Édesanyja és tanúként Ön is.